pythainlp/thai-wiki-dataset-v4 huggingface dataset:
สปัน เสลาคุณ

สปัน เสลาคุณ ชื่อเล่น เปิ้น เป็นนางแบบ ชาวไทย
ประวัติ.
สปัน เสลาคุณ หรือ เปิ้น เกิดปี พ.ศ. 2511 ที่กรุงเทพมหานคร เป็นพี่สาวคนโตในจำนวนพี่น้องทั้งหมด 4 คน (ชาย 2 คน หญิง 2 คน) เป็นคนไทยเชื้อสายมอญ ลูกหลานมอญสายพระยารามัญเจ็ดหัวเมือง พระเสลภูมิบดี ต้นตระกูลเสลานนท์และเสลาคุณ ขณะอายุ 7 ขวบ คุณแม่พากลับไปอยู่บ้านเดิมที่ตำบลนครชุมน์ อำเภอบ้านโป่ง จังหวัดราชบุรี ในวัยประถมได้เข้าเรียนที่โรงเรียนนารีวุฒิ และโรงเรียนวัดใหญ่(บุญเอี่ยมอนุเคราะห์) ในช่วงวัยเด็กนั้นเธอเข้าร่วมทำกิจกรรมกับทางชมรมเยาวชนกลุ่ม ไทย-รามัญอย่างสม่ำเสมอ โดยครั้งหนึ่งเธอได้รับการสนับสนุนให้เข้าร่วมการประกวดธิดามอญ ในงานมหกรรมประเพณีมอญ และคว้าตำแหน่งรองอันดับหนึ่งในการประกวดในครั้งนั้นมาครอง นอกจากนี้เธอยังได้รับการฝึกฝนในด้านศิลปะพื้นบ้านอย่าง เพลงฉ่อย มาตั้งแต่อายุ 10 ขวบ และเคยเข้าร่วมประกวดจนคว้ารางวัลที่ 1 มาแล้ว 
หลังสำเร็จการศึกษาในระดับชั้นประถมได้เข้ามาศึกษาต่อในกรุงเทพฯ จนสำเร็จการศึกษาในระดับชั้นมัธยมต้นจากโรงเรียนกุนนทีรุทธารามวิทยาคม ขณะเรียนมัธยมได้ประกวดธิดารามัญ จัดโดยสมาคมไทยรามัญและได้ตำแหน่งธิดารามัญมาครอง เธอเข้าสู่วงการนางแบบแฟชั่นเมื่อกำลังศึกษาอยู่ในระดับ ปวช.ที่ ดรุณพิทยาพณิชยการ ปี 2527 ขณะอายุ 16 ปี นอกจากการเป็นนางแบบแล้ว เธอยังมีความเป็นศิลปินอยู่ในตัวอย่างชัดเจน เคยมีงานรวมบทกวีของเธอชื่อ “ชีวิตของหญิงสาว” เมื่อปี 2532 ในฐานะนางแบบเธอประสบความสำเร็จและได้รับความนิยมในช่วงปี พ.ศ. 2527- 2536
ในปี 2531 ได้ถูกคัดเลือกให้รับบทท่านผู้หญิงละเอียด พิบูลสงคราม ในภาพยนตร์เรื่อง 2482 นักโทษประหาร ซึ่งเป็นบทนำประกบคู่กับ ฉัตรชัย เปล่งพานิช ที่รับบทเป็นจอมพล แปลก พิบูลสงคราม เป็นโครงการภาพยนตร์ของบริษัทไฟว์สตาร์โปรดักชั่น กำกับโดย ยุทธนา มุกดาสนิท แต่เนื้อหาไปกระทบกับบุคคลระดับบริหารบางคนในขณะนั้นโครงการภาพยนตร์เรื่องนี้จึงถูกระงับ 
เธอเคยถูกขึ้นพาดหัวข่าวหน้าหนึ่งว่าเป็นนางแบบสาวที่ถูกต้องสงสัยว่าจะติดเชื้อ HIV หลังจากมีข่าวเธอก็เริ่มหายไปจากวงการ ช่วงแรกมีข่าวว่าเธอไปทำธุรกิจรีสอร์ทที่กุเรปันอยู่กับแฟนหนุ่ม แต่ข่าวว่าหลังจากนั้นไม่กี่ปี ชีวิตของเธอกลับมามีอิสระอีกครั้งและลาขาดจากวงการไปอย่างสิ้นเชิง ภายหลังเธอก็ได้ย้ายไปอยู่ที่สหรัฐ ปัจจุบันเธอสุขภาพดี ไม่ได้ป่วยแต่อย่างใด
ดีเอ็นซีอี

ดีเอ็นซีอี  เป็นวงดนตรีป็อปอเมริกัน ปัจจุบันประกอบด้วยสมาชิกได้แก่ โจ โจนาส, แจ็ก ลอว์เลสและจินจู ลี วงเซ็นสัญญากับค่ายรีพับลิกเรเคิดส์ ออกซิงเกิลเปิดตัวชื่อ "เค้กบายดิโอเชียน" เมื่อปี ค.ศ. 2015 เพลงประสบความสำเร็จในหลายประเทศ ขึ้นถึงอันดับที่ 9 บนชาร์ตบิลบอร์ดฮอต 100 อีพีชุดแรกชื่อ "สเวย์" ได้รับการตอบรับที่ดี พวกเขาได้เข้าชิงรางวัลคิดส์ช้อยส์อะวอดส์ 2016 สาขาศิลปินหน้าใหม่ และรางวัลเรดิโอดิสนีย์มิวสิกอะวอดส์ 2016 เพลงที่เหมาะกับลิปซิงก์ยอดเยี่ยม และเพลงสดุดียอดเยี่ยม
บอลติกเวย์

บอลติกเวย์ (;) เป็นเหตุการณ์ที่เกิดขึ่นในวันที่ 23 สิงหาคม พ.ศ. 2532 ซึ่งมีผู้คนร่วมออกมาเรียงแถวเป็นโซ่มนุษย์ยาวมากกว่า 600 กิโลเมตร (370 ไมล์) ผ่านรัฐบอลติก 3 รัฐ เพื่อเป็นการเฉลิมฉลองครบรอบปีที่ 50 ของกติกาสัญญาโมโลตอฟ–ริบเบินทร็อพ ภายหลังการล่มสลายของลัทธิคอมมิวนิสต์แถบบอลติก เมื่อวันที่ 23 สิงหาคม พ.ศ. 2532 ก็ได้ถือเอาวันที่ 23 สิงหาคม ของทุกปี เป็นวันริบบิ้นสีดำ
จักรพรรดิโชโก

จักรพรรดิโชโก (; โรมาจิ: "Shōkō-tennō"; 12 พฤษภาคม ค.ศ. 1401 – 30 สิงหาคม ค.ศ. 1428) เป็นจักรพรรดิองค์ที่ 101 แห่งราชวงศ์ญี่ปุ่น ตามธรรมเนียมการสืบราชสันตติวงศ์ รัชสมัยของพระองค์กินเวลาตั้งแต่ปี ค.ศ. 1412 ถึง ค.ศ. 1428 พระองค์สวรรคตโดยไร้รัชทายาท
พระราชประวัติ.
จักรพรรดิโชโก มีพระนามเดิมว่า เจ้าชายมิฮิโตะ (ตอนแรกเขียนเป็น 躬仁 ต่อมาเขียนเป็น 実仁) พระองค์เป็นพระราชโอรสองค์ใหญ่ใน จักรพรรดิโกะ-โคมัตสึ จักรพรรดิองค์ที่ 100 และองค์แรกหลังจาก ยุคราชสำนักเหนือ-ใต้ พระราชมารดาของพระองค์คือ ฮิโนนิชิ โมโตโกะ (日野西資子) บุตรสาวของ ฮิโน ซูเกกูนิ (日野資国) พระองค์ไม่มีทายาท และสืบทอดราชบัลลังก์โดยพระญาติชั้นที่สามของพระองค์ จักรพรรดิโกะ-ฮานาโซโนะ พระราชปนัดดาของจักรพรรดิผู้อ้างสิทธิ์ จักรพรรดิซูโก
พระนาม โชโก (称光) เกิดจากการนำอักษรคันจิจากพระนามของจักรพรรดิองค์ที่ 48 และ 49 คือ จักรพรรดินีโชโตะกุ (称徳) และ จักรพรรดิโคนิง (光仁) มารวมกัน
จักรพรรดินีโชโตะกุ (称徳)
 "โชโก" (称光)
จักรพรรดิโคนิง (光仁)
เหตุการณ์ในพระชนม์ชีพของจักรพรรดิโชโก.
พระองค์ครองสิริราชสมบัติตั้งแต่วันที่ 5 ตุลาคม ค.ศ. 1412 จนกระทั่งพระองค์เสด็จสวรรคตเมื่อวันที่ 30 สิงหาคม ค.ศ. 1428
โดยอดีตจักรพรรดิโกะ-โคะมะสึได้เป็น ไดโจโฮโอ (มหาธรรมราชา) กุมพระราชอำนาจไว้ตลอดรัชกาลของพระราชโอรส
อดีตจักรพรรดิโกะ-โคะมะสึจึงสถาปนา เจ้าชายฮิโกะฮิโตะ พระราชโอรสบุญธรรมขึ้นสืบราชบัลลังก์ต่อมาเมื่อวันที่ 7 กันยายน ค.ศ. 1428 (วันที่ 27 เดือน 7 ปี โชโช ที่ 1)
ศักราชในรัชสมัยโชโก.
ศักราชในรัชสมัยของโชโกมีมากกว่าหนึ่งชื่อศักราชหรือ "เน็งโง"
สตาร์ชิปเอนเตอร์เทนเมนต์

สตาร์ชิปเอนเตอร์เทนเมนต์  เป็นบริษัทบันเทิงของเกาหลีใต้ที่ก่อตั้งขึ้นในปี ค.ศ. 2008 และกลายเป็นบริษัทในเครืออิสระของกาเกาเอ็นเตอร์เทนเมนต์ในปี ค.ศ. 2013 โดยถูกเรียกว่าเป็นหนึ่งใน "ห้าเอเจนซี่หลัก" ในโลกดนตรีป็อป โดยมีเอสเอ็มเอนเตอร์เทนเมนต์และวายจีเอนเตอร์เทนเมนต์เป็นผู้นำ
ค่ายเพลงได้รับการยอมรับจากการมีส่วนร่วมของพวกเขาในกระแสเกาหลี ซึ่งเป็นเจ้าของของวงดนตรีเคป็อปและศิลปินเดี่ยวที่มีชื่อเสียงหลายกลุ่ม ได้แก่ มอนสตาเอ็กซ์, คอสมิกเกิลส์, คราวิตี และไอฟ์ และศิลปินเดี่ยว เควิล, ยู ซึง-อู, บราเธอร์ซู, ช็อง เซ-อุน, ว็อนโฮ, กีฮย็อน และจูฮ็อนนี ค่ายนี้เคยเป็นเจ้าของของซิสตาร์, บอยเฟรนด์, ช็องกีโก, แมดคลาวน์ และจูยอง สตาร์ชิปยังจัดการนักแสดงภายใต้ชื่อบริษัทในเครือคิงคองบายสตาร์ชิป
พันธมิตร.
<templatestyles src="Col-begin/styles.css"/>
ศิลปิน.
ศิลปินทั้งหมดภายใต้สตาร์ชิปเอนเตอร์เทนเมนต์เรียกรวมกันว่า สตาร์ชิปแพลนเน็ต
นักดนตรี.
<templatestyles src="Col-begin/styles.css"/>
อดีตศิลปิน.
<templatestyles src="Col-begin/styles.css"/>
เทศบาลตำบลสีชมพู

สีชมพู เป็นเทศบาลตำบลแห่งหนึ่งในอำเภอสีชมพู จังหวัดขอนแก่น
ลักษณะที่ตั้ง.
เทศบาลตำบลสีชมพู ตั้งอยู่บริเวณตอนกลางของอำเภอสีชมพู ช่วงทางหลวงแผ่นดิน หมายเลข 228 สายชุมแพ –อุดรธานี ห่างจากอำเภอชุมแพ ประมาณ 31 กิโลเมตร มีขอบเขตตาม ราชกิจจานุเบกษา เล่ม 84 ตอนที่ 124 พ.ศ. 2510 ดังนี้ คือ
สภาพภูมิประเทศ.
พื้นที่ เทศบาลเป็นส่วนหนึ่งของบริเวณที่ราบตอนกลางของอำเภอ ลักษณะพื้นที่ลาดเอียง เล็กน้อยมาทางทิศตะวันออก ซึ่งเป็นบริเวณลำห้วยทรายขาวที่ประชาชนตั้งบ้านเรือนอยู่หนาแน่น ในบริเวณตอนใต้ของเขตเทศบาล ซึ่งเป็นบริเวณที่มีแหล่งน้ำขนาดใหญ่
สภาพสังคม.
จำนวนประชากร.
ที่มา : ทะเบียนกลาง
สถานศึกษา.
สถานศึกษาในเขตเทศบาลตำบลสีชมพูมีดังนี้
สุสานหลวงหมิงเซี่ยว

สุสานหลวงหมิงเซี่ยว  เป็นที่ฝังพระศพจักรพรรดิหงอู่ หรือ "จูหยวนจาง" ปฐมจักรพรรดิแห่งราชวงศ์หมิง ตั้งอยู่ที่เชิงเขาจื่อจินชาน (紫金山) อยู่ทางตะวันออกของศูนย์กลางเมืองหนานจิง มณฑลเจียงซู เริ่มก่อสร้างในรัชสมัยจักรพรรดิหงอู่ เมื่อปี ค.ศ. 1381 และมาเสร็จสมบูรณ์เมื่อปี ค.ศ. 1405 ในรัชสมัยจักรพรรดิหย่งเล่อ รวมเวลาก่อสร้างทั้งสิ้น 24 ปี ใช้แรงงานในการก่อสร้างกว่า 100,000 คนและมีสิ่งสำคัญคือป้ายศิลาจารึกที่จักรพรรดิหย่งเล่อโปรดเกล้า ฯ ให้จารึกคำสรรเสริญพระเกียรติยศของจักรพรรดิหงอู่พระราชบิดากว่า 2,746 ตัวอักษร
สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
รัสเซียนซูเปอร์คัพ

รัสเซียนซูเปอร์คัพ  หรือ "TransTeleCom Russian Supercup"  ตามชื่อผู้สนับสนุน; เป็นการแข่งขันฟุตบอลประจำปี ระหว่างทีมชนะเลิศรัสเซียนพรีเมียร์ลีก พบกับ ทีมชนะเลิศรัสเซียนคัพ ในฤดูกาลล่าสุด โดยหากหนึ่งทีมคว้าแชมป์ทั้งสองรายการสิทธิ์การแข่งขันจะตกเป็นของรองแชมป์ลีก ก่อตั้งขึ้นเมื่อปี คุ.ศ. 2003 โดยปกติการแข่งขันจะเล่นในช่วงต้นฤดูกาลในช่วงเดือนกรกฎาคม 
ทีมที่ชนะเลิศการแข่งขันมากที่สุด คือ ซีเอสเคเอ มอสโก เป็นจำนวน 7 สมัย โดยผู้ชนะล่าสุดคือ เซนิตเซนต์ปีเตอร์สเบิร์ก หลังจากชนะเลิศการแข่งขันในปี ค.ศ. 2020 ด้วยการเอาชนะ โลโคโมติฟมอสโก 2– 1
บันทึก.
<templatestyles src="Reflist/styles.css" />
กลารา เปตัชชี

กลารา เปตัชชี  มีอีกชื่อว่า กลาเร็ตตา เปตัชชี (28 กุมภาพันธ์ ค.ศ. 1912 – 28 เมษายน ค.ศ. 1945) เป็นภรรยาลับของเบนิโต มุสโสลินี เผด็จการอิตาลี มีการกล่าวหาว่าเธอถูกฆ่าในช่วงที่มีการประหารชีวิตมุสโสลินีโดยแนวต้านอิตาลี ด้วยการกระโดดเข้ารับกระสุนแทนเขา
ชีวิตช่วงต้น.
กลารา เปตัชชีเป็นลูกสาวของ Giuseppina Persichetti (ค.ศ. 1888–1962) กับนายแพทย์ Francesco Saverio Petacci (ค.ศ. 1883–1970) เธอเกิดในครอบครัวที่มีอภิสิทธิ์และเคร่งศาสนาในโรมช่วง ค.ศ. 1912 พ่อของเธอที่เป็นแพทย์ประจำพระราชวังพระสันตะปาปากลายเป็นผู้สนับสนุนลัทธิฟาสซิสต์ ในวัยเด็ก เมื่อมุสโสลินีครองอำนาจในช่วงคริสต์ทศวรรษ 1920 กลารา เปตัชชีเชิดชูเขาตั้งแต่วัยนั้น หลังจากไวโอเลต กิบสันพยายามลอบสังหารจอมเผด็จการในเดือนเมษายน ค.ศ. 1926 เปตัชชีในวัย 14 ปีเขียนถึงเขาว่า "โอ้ ดูเช ทำไมฉันไม่ได้อยู่กับคุณเล่า? ... นั่นจะไม่ทำให้ฉันบีบคอหญิงที่อาฆาตคนนั้นได้อย่างไร?"
ความสัมพันธ์กับมุสโสลินี.
เปตัชชีมีความสัมพันธ์อย่างยาวนานกับเบนิโต มุสโสลินีในขณะที่เขาแต่งงานกับราเชเล มุสโสลินี (Rachele Mussolini) โดยเปตัชชีมีอายุน้อยกว่ามุสโสลินี 28 ปี ทั้งคู่พบกันครั้งแรกใน ค.ศ. 1933 ใน ค.ศ. 1934 เปตัชชีแต่งงานกับ Riccardo Federici เจ้าหน้าที่กองทัพอากาศอิตาลี แต่แยกจากสามีของเธอตอนที่เขาถูกส่งไปที่โตเกียวในฐานะผู้ช่วยทูตทางอากาศ (Air Attaché) ใน ค.ศ. 1936
ปัจจุบันยังไม่ได้มีการเผยแพร่จดหมายบางส่วนของเปตัชชีกับมุสโสลินีเนื่องด้วยความเป็นส่วนตัว
เสียชีวิต.
ในวันที่ 27 เมษายน ค.ศ. 1945 กลุ่มแนวต้านร่วมกันจับกุมมุสโสลินีกับเปตัชชีขณะที่ทั้งสองกำลังเดินทางพรัอมกับขบวนของสมาชิกสาธารณรัฐสังคมอิตาลี
ณ วันที่ 28 เมษายน ทั้งเธอและมุสโสลินีถูกนำตัวไปที่ Mezzegra และประหารชีวิต ในวันต่อมา มีการนำร่างของมุสโสลินีกับเปตัชชีไปที่ Piazzale Loreto ในมิลาน แล้วแขวนกลับหัวหน้าปั้มน้ำมันเอสโซ๋ มีการถ่ายรูปร่างของทั้งสองกับฝูงชนที่โกรธเกรี้ยวต่อทั้งสองคน
สุสานหลวงราชวงศ์หมิง

สุสานหลวงราชวงศ์หมิง  หรือ สุสานสิบสามจักรพรรดิแห่งราชวงศ์หมิง  เรียกสั้นๆว่า สือซานหลิง  เป็นพระราชสุสานที่ฝังพระศพของจักรพรรดิแห่งราชวงศ์หมิงทั้งสิ้น 13 พระองค์ และได้รับการขึ้นทะเบียนเป็นมรดกโลกโดยองค์กร UNESCO เริ่มก่อสร้างในรัชสมัยจักรพรรดิหย่งเล่อ ซึ่งเป็นจักรพรรดิองค์ที่ 3 แห่งราชวงศ์หมิงเมื่อปี ค.ศ. 1420 
ราชวงศ์หมิงมีจักรพรรดิ 16 พระองค์ แต่มีเพียง 13 พระองค์ ที่พระศพฝังในสุสานแห่งนี้ จักรพรรดิที่ไม่ได้ฝังอยู่ที่นี่คือ จักรพรรดิหงอู่ (จูหยวนจาง) จักรพรรดิเจี้ยนเหวิน และจักรพรรดิจิ่งไท่
ในช่วงแรกเริ่มก่อตั้งราชวงศ์หมิงนั้นจักรพรรดิหงอู่ได้ใช้เมืองหนานจิงเป็นเมืองหลวง ดังนั้นสุสานของจักรพรรดิหงอู่จึงอยู่ที่เมืองหนานจิง ส่วนจักรพรรดิเจี้ยนเหวินซึ่งเป็นจักรพรรดิองค์ที่ 2 นั้น เนื่องจากถูกจักรพรรดิหย่งเล่อยึดอำนาจและลี้ภัยหายสาบสูญไปจึงไม่มีพระศพให้นำมาฝังจึงไม่มีพระสุสาน
ในสมัยจักรพรรดิหย่งเล่อ (永乐) ซึ่งเป็นจักรพรรดิองค์ที่ 3 นั้นได้ย้ายเมืองหลวงมาอยู่ที่ปักกิ่ง พระองค์ได้เริ่มสร้างสุสานของตัวเองขึ้นในปี ค.ศ. 1409 และเมื่อสวรรคตลงในปี ค.ศ. 1424 สุสานแห่งนี้จึงได้เริ่มใช้งาน สุสานแรกของจักรพรรดิหย่งเล่อมีชื่อว่า ฉางหลิง (长陵) เป็นสุสานที่มีขนาดใหญ่ที่สุด เป็นจุดเริ่มต้นของสุสานราชวงศ์หมิงทั้ง 13 พระองค์ 
ในปี 1449 จักรพรรดิจิ่งไท่ได้รับการสถาปนาเป็นจักรพรรดิองค์ที่ 7 แห่งราชวงศ์หมิงแทนจักรพรรดิเจิ้งถ่งพระเชษฐา ซึ่งถูกจับเป็นตัวประกันระหว่างออกรบกับชาวมองโกลเผ่าหว่าล่า ซึ่งภายหลังถูกปล่อยตัวออกมาและโดนกุมขังโดยจักรพรรดิจิ่งไท่ ต่อมาในปี ค.ศ. 1457 จักรพรรดิจิ่งไท่ประชวรและสวรรคต ขณะพระชนมายุ 28 พรรษา เหล่าขุนนางและขันทีจึงประชุมหารือกันเชิญจักรพรรดิเจิ้งถ่งกลับคืนสู่ราชบัลลังก์ จักรพรรดิเจิ้งถ่งจึงได้กลับมาครองราชย์ต่ออีกครั้งโดยใช้ชื่อรัชกาลใหม่ว่าเทียนซุ่น (天顺) 
จักรพรรดิเจิ้งถ่งไม่ยอมรับว่าจักรพรรดิจิ่งไท่เคยเป็นจักรพรรดิ แต่ถือว่าเป็นแค่ผู้ที่มารับตำแหน่งแทนชั่วคราวเท่านั้น จึงไม่ได้นำพระศพไปฝังในสุสานแห่งราชวงศ์หมิงเหมือนจักรพรรดิองค์อื่น แต่กลับนำศพไปฝังไว้ที่ในเขตไห่เตี้ยน (海淀区) ชานเมืองปักกิ่งทางตะวันตกเฉียงเหนือแทน ซึ่งเป็นสุสานเล็ก ๆ
แต่หลังจากนั้นในรัชสมัยของจักรพรรดิเจียจิ้ง (嘉靖, ปี 1522 - 1566) ทรงมองว่าจักรพรรดิจิ่งไท่ควรได้รับการยกย่องเหมือนจักรพรรดิองค์อื่น จึงได้มีการคืนตำแหน่งจักรพรรดิให้จักรพรรดิจิ่งไท่ สุสานของจักรพรรดิจิ่งไท่จึงได้รับการแต่งเติมให้สมกับเป็นสุสานของจักรพรรดิ แม้จะยังคงอยู่ที่เดิมไม่ได้ย้ายไปรวมกับจักรพรรดิองค์อื่น และต่อมาหลังจากนั้นในสมัยของจักรพรรดิเฉียนหลง (乾隆, ปี 1736 - 1795) แห่งราชวงศ์ชิงก็ยังได้มีการปรับปรุงที่นี่เพิ่มขึ้นอีกเรียกว่า สุสานจิ่งไท่ (景泰陵)
แต่เวลาผ่านไปนานต่อมาสุสานแห่งนี้ก็เสื่อมไปตามเวลา ปัจจุบันสิ่งก่อสร้างส่วนใหญ่ดั้งเดิมนั้นไม่อยู่แล้ว ที่ยังคงเหลืออยู่ตรงนี้มีเพียงแค่ศาลาแผ่นหิน (碑亭) ที่สร้างปรับปรุงสมัยจักรพรรดิเฉียนหลง และอาคารหลิงเอินเตี้ยน (祾恩殿) ซึ่งเป็นประตูหน้าทางเข้าสู่ที่ฝังศพ
รายชื่อสุสานหลวง.
สุสานหลวงเรียงตามลำดับของจักรพรรดิและรายพระนามที่ถูกฝัง:
จักรพรรดิราชวงศ์หมิงที่ไม่ได้ฝังไว้ในสุสานหนึ่งในสิบสาม ได้แก่ : จักรพรรดิหงอู่, จู เปียว, จักรพรรดิเจี้ยนเหวิน, จักรพรรดิจิ่งไท่และXian Emperor
แม่น้ำแอเคอรอน

แม่น้ำแอเคอรอน (("Acheron") หรือ Ἀχερούσιος ("Acherusius"); #เปลี่ยนทาง ("Acherontas")) เป็นแม่น้ำในภูมิภาคอิไพรัสทางทิศตะวันตกเฉียงเหนือของกรีซ เป็นแม่น้ำที่ไหลลงสู่ทะเลไอโอเนียน มีความยาว 58 กิโลเมตร (36 ไมล์)
แม่น้ำแอเคอรอน ยังเป็นแม่น้ำตามความเชื่อในเทพปกรณัมกรีกโดยถูกเรียกว่า "แม่น้ำแห่งความโศกเศร้า" ในโลกหลังความตายของกรีก เนื่องจากเป็นพรมแดนที่กั้นระหว่างโลกมนุษย์และนรก ผู้ที่ตายไปแล้วก่อนจะเข้าเฝ้าเฮดีสที่ทาร์ทารัส ก่อนจะข้ามแม่น้ำต้องทอดทิ้งความหวังในการมีชีวิตอยู่ไว้เสียก่อน ซึ่งหมายความว่าเข้าสู่โลกความตายอย่างแน่นอนแล้ว โดยมีคนพายเรือข้ามฝั่งแม่น้ำ ชื่อ แครอน ซึ่งต้องให้ค่าจ้างเป็นเงินซึ่งญาติผู้ตายจะนำเหรียญใส่ในปากของผู้ตาย เรียกว่า "เหรียญของแครอน" เพื่อเป็นค่าจ้าง
ปัจจุบัน แม่น้ำแอเคอรอนเป็นที่นิยมอย่างยิ่งของนักท่องเที่ยวและนักล่องแพ โดยมีบาร์เหล้าเปิดอย่างมากมายที่ริมฝั่งแม่น้ำ
โลกยังไม่แตก

"โลกยังไม่แตก" เป็นซิงเกิลของวงดนตรี Ten To Twelve ออกจำหน่ายในวันที่ 24 พฤษภาคม พ.ศ. 2559 เป็นเพลงที่มีเนื้อหาซึ่งให้ลองมองฟ้าแล้วดูว่ามันยังเป็นฟ้าอยู่มั้ย มองดูพื้นดิน ยังเป็นพื้นดินเช่นไร อย่างน้อยโลกมันก็ยังไม่แตก 
เพลง โลกยังไม่แตก เป็นเพลงที่มีจังหวะมีเดียมแพลงแรกจาก Ten To Twelve ที่ถ่ายทอดออกมาในแบบสบายๆ เน้นอารมณ์เหมือนว่ากำลังฟังวงเล่นสดอยู่ ซึ่งเพลงนี้มีการใช้จังหวะดนตรีในฮิปฮอป มาช่วยผสมผสานกับเพลงร็อค ในแบบของ Ten To Twelve
มิวสิกวีดีโอ.
มิวสิควิดีโอเพลง โลกยังไม่แตก ได้รับแรงบันดาลใจมาจากคาแรคเตอร์จากการ์ตูนชื่อดังเรื่องใด และฟร้อนท์แมนของวงอย่างหนุ่มมอร์ก็สวมบทบาท “โดราเอมอร์” ได้เซอร์สุดๆ เลยทีเดียว รวมถึงสมาชิกคนอื่นๆ
การตอบรับ.
เพลง "โลกยังไม่แตก" ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คาร์ล เอ็ทลิงเงอร์

คาร์ล ฟรันทซ์ เอ็ทลิงเงอร์ (16 ตุลาคม ค.ศ. 1879 – 8 พฤษภาคม ค.ศ. 1946) เป็นนักแสดงชายชาวเยอรมัน แสดงภาพยนตร์มากถึง 117 เรื่องตั้งแต่ปีค.ศ. 1914 ถึงค.ศ. 1946
ผลงานที่ได้รับการคัดเลือก.
<templatestyles src="Div col/styles.css"/>
ฮอสท์ ฟรังค์

ฮอสท์ ฟรังค์ (28 พฤษภาคม ค.ศ. 1929 – 25 พฤษภาคม ค.ศ. 1999) เป็นนักแสดงภาพยนตร์ชาวเยอรมัน แสดงภาพยนตร์มากว่า 100 เรื่อง ตั้งแต่ปี ค.ศ. 1955 ถึง ค.ศ. 1999
ฟ็อลเคอร์ ฟ็อน ค็อลลันเดอ

ฟ็อลเคอร์ ฟ็อน ค็อลลันเดอ (21 พฤศจิกายน ค.ศ. 1913 – 29 ตุลาคม ค.ศ. 1990) เป็นผู้กำกับภาพยนตร์และนักแสดงชายชาวเยอรมัน เขาแสดงภาพยนตร์มากถึง 40 เรื่อง ระหว่างปี ค.ศ. 1934–1987
สุสานหลวงฮั่นหยาง

สุสานหลวงฮั่นหยาง  ที่ฝังพระศพของ จักรพรรดิฮั่นจิง จักรพรรดิองค์ที่ 6 แห่ง ราชวงศ์ฮั่นตะวันตก ตั้งอยู่ที่ เสียนหยาง มณฑลส่านซี อยู่ริมฝั่งแม่น้ำเว่ยและอยู่ห่างจาก นครซีอาน ไปทางเหนือประมาณ 20 กิโลเมตร
<br>
บ้านแถว

บ้านแถว  เป็นศัพท์ทางสถาปัตยกรรมศาสตร์และการผังเมือง หมายถึงที่อยู่อาศัยที่มีความหนาแน่นปานกลางรูปแบบหนึ่ง มีลักษณะเป็นบ้านที่มีผนังเชื่อมต่อกัน โดยบ้านแต่ละหลังมักมีมากกว่าหนึ่งชั้น และมักมีโครงสร้างและการตกแต่งคล้ายคลึงกับบ้านหลังอื่นที่อยู่ติดกัน สิ่งปลูกสร้างประเภทนี้มีต้นกำเนิดในยุโรปช่วงคริสต์ศตวรรษที่ 16
สิ่งปลูกสร้างแบบบ้านแถวสามารถพบได้ทั่วโลก แต่มีให้เห็นอยู่มากในยุโรปและลาตินอเมริกา และสามารถพบตัวอย่างที่หลากหลายในอเมริกาเหนือและออสเตรเลีย อาคารรอบจัตุรัสปลัสเดอโวฌ (Place des Vosges) ในกรุงปารีส ประเทศฝรั่งเศส เป็นตัวอย่างหนึ่งของบ้านแถวยุคเริ่มแรก ในปัจจุบัน บ้านแถวทั้งที่มีมาแต่เดิมและที่สร้างเลียนแบบสถาปัตยกรรมยุคเก่าได้กลายเป็นส่วนหนึ่งของกระบวนการปรับพื้นที่ในใจกลางเมืองเพื่อให้คนนอกถิ่นที่มีฐานะดีเข้ามาอยู่อาศัยแทน หรือที่เรียกว่า การแปลงพื้นที่เพื่อเปลี่ยนชนชั้น (gentrification) โดยในบางครั้งก็ถูกนำไปเชื่อมโยงกับชั้นชนผู้ใช้แรงงานด้วย
เดอะวอยซ์ (สหรัฐ)

เดอะวอยซ์  เป็นรายการโทรทัศน์เรียลลิตีประกวดร้องเพลงออกอากาศในสหรัฐอเมริกาทางช่องเอ็นบีซี รายการยึดตามฉบับดั้งเดิม "เดอะวอยซ์ออฟฮอลแลนด์" ของประเทศเนเธอร์แลนด์ แนวคิดของรายการคือให้ค้นหาผู้มีพรสวรรค์ด้านการร้องเพลง (เดี่ยวหรือคู่หรือกลุ่มมากสุดที่สามคน) ที่ต้องการเป็นนักร้อง อายุ 15 ปีขึ้นไป และลดลงมาเหลืออายุ 13 ปีตั้งแต่ฤดูกาลที่ 12 โดยการออดิชันต่อหน้าสาธารณชน ผู้ชนะจะกำหนดโดยยอดผู้ชมที่โหวตผ่านโทรศัพท์ อินเทอร์เน็ต บริการข้อความสั้น และผ่านการซื้อเพลงที่ผู้เข้าแข่งบันทึกเสียงไว้ที่ร้านไอทูนส์ พวกเขาจะได้รับเงิน 100,000 ดอลลาร์สหรัฐ และได้เซ็นสัญญากับค่ายยูนิเวอร์แซลมิวสิกกรุป ผู้ชนะการประกวดทั้งยี่สิบสี่ฤดูกาลได้แก่ ฮาเวียร์ โคลอน, , , , , , , , , , , , , , , , , , , , , , และ 
รายการจ้างโค้ช 4 คนซึ่งเป็นผู้วิจารณ์การแสดงของศิลปิน และให้คำแนะนำศิลปินที่ตนเลือกเข้ามาตลอดทั้งฤดูกาล พวกเขายังแข่งขันกันเพื่อให้ศิลปินของตนเองชนะการแข่งขัน ทำให้เขาเป็นโค้ชผู้ชนะด้วย โค้ชรายการได้แก่ แอดัม เลอวีน (ฤดูกาลที่ 1-16) เบลก เชลตัน (ฤดูกาลที่ 1-ปัจจุบัน) คริสตินา อากีเลรา (ฤดูกาลที่ 1-3, 5, 8, 10) (ฤดูกาลที่ 1-3, 5) ชากีรา (ฤดูกาลที่ 4, 6) อัชเชอร์ (ฤดูกาลที่ 4, 6) เกว็น สเตฟานี (ฤดูกาลที่ 7, 9, 12,17,19,22,24) ฟาร์เรลล์ วิลเลียมส์ (ฤดูกาลที่ 7-10) ไมลีย์ ไซรัส (ฤดูกาลที่ 11, 13) อลิเชีย คีส์ (ฤดูกาลที่ 11-12, 14) เจนนิเฟอร์ ฮัดสัน (ฤดูกาลที่ 13, 15) เคลลี คลาร์กสัน (ฤดูกาลที่ 14-21,23) จอห์น เลเจนด์ (ฤดูกาลที่ 16-22,24-ปัจจุบัน) นิก โจนาส (ฤดูกาลที่ 18,20) อารีอานา กรานเด (ฤดูกลาลที่ 21) กามิลา กาเบโย (ฤดูกาล 22) (ฤดูกาลที่ 23,25-ปัจจุบัน) ไนออล ฮอแรน (ฤดูกาล 23-24) (24-ปัจจุบัน) (25-ปัจจุบัน)
"เดอะวอยซ์"เริ่มออกอากาศในวันที่ 26 เมษายน ค.ศ. 2011 เดิมทีออกอากาศในช่วงฤดูใบไม้ผลิ ต่อมารายการเป็นที่นิยมและได้ขยายไปออกอากาศในฤดูใบไม้ร่วงในฤดูกาลที่สาม ซึ่งนับเป็นการออกอากาศตามช่วงฤดูกาลของโทรทัศน์อย่างเป็นทางการ ปัจจุบันรายการได้ออกอากาศมาถึงฤดูกาลที่ 25 แล้ว
ฮาเวียร์ โคลอน

ฮาเวียร์ โคลอน (เกิด 29 เมษายน ค.ศ. 1978) เป็นนักร้องนักแต่งเพลง และนักดนตรีชาวอเมริกัน เขามีรูปแบบการร้องเพลงของตนเองชื่อว่า "อะคูสติกโซล" เขาเคยเป็นสมาชิกวงอีเอ็มซีคิว และเดอะดีเร็กทรักส์แบนด์ และทำงานร่วมกับนักดนตรีมากมายก่อนออกผลงานเดี่ยว เขาเซ็นสัญญากับค่ายแคปิตอลเรเคิดส์ตั้งแต่ปี ค.ศ. 2002 ถึง 2006 ใช้ชื่อศิลปินว่า ฮาเวียร์ ในปี ค.ศ. 2006 สัญญาของเขาสิ้นสุด และฮาเวียร์ โคลอนกลายเป็นศิลปินอิสระ มีค่ายเพลงของตนเองชื่อ ฮาเวียร์โคลอนมิวสิก ในปี ค.ศ. 2011 เขาเป็นผู้ชนะเลิศรายการ "เดอะวอยซ์" ฤดูกาลแรก ออกอากาศทางช่องเอ็นบีซี ได้รับเงินรางวัล 100,000 ดอลลาร์ และได้เซ็นสัญญากับค่ายยูนิเวอร์ซัลรีพับลิกเรเคิดส์ สุดท้ายแล้วเขาตัดสินใจแยกทางกับค่ายเพลงดังกล่าว
พระพรหมมุนี (วิชมัย ปุญฺญาราโม)

พระพรหมมุนี นามเดิม วิชมัย ฉายา ปุญฺญาราโม เป็นพระราชาคณะเจ้าคณะรองฝ่ายธรรมยุติกนิกาย ผู้ช่วยเจ้าอาวาสวัดบวรนิเวศราชวรวิหาร และเจ้าคณะภาค 4-5-6-7 (ธรรมยุต)
ประวัติ.
พระพรหมมุนี มีนามเดิมว่า สังวาลย์ บุญมาก เกิดเมื่อวันจันทร์ที่ 5 พฤษภาคม พ.ศ. 2462 ภูมิลำเนาอยู่ ตำบลบ้านแก่ง อำเภอเมือง จังหวัดนครสวรรค์ โยมบิดาชื่อกริ่ม โยมมารดาชื่อพริ้ง เมื่อโตขึ้นได้ศึกษาที่โรงเรียนวัดบ้านแก่งจนจบชั้นประถมปีที่ 4 ในปี พ.ศ. 2471 แล้วย้ายมาอยู่กับพระปลัดรัตน ตุฏฺฐจิตฺโต วัดดวงแข และพระครูธรรมาภิวัฒน์ (ทองสุก) วัดเครือวัลย์ ในช่วงนี้ท่านได้เปลี่ยนชื่อเป็นลมัย
วันที่พฤหัสบดีที่ 5 พฤษภาคม พ.ศ. 2476 บรรพชาเป็นสามเณร ณ วัดเครือวัลย์ โดยมีพระเมธาธรรมรส (เสาร์ โสรโย) เป็นพระอุปัชฌาย์ ศึกษาพระปริยัติธรรมจนสอบได้นักธรรมชั้นเอกและเปรียญธรรม 5 ประโยค ในปี พ.ศ. 2480 จากนั้นพระครูธรรมาภิวัฒน์ได้นำท่านมาฝากกับพระพรหมมุนี (ผิน สุวโจ) ขณะยังเป็นพระสุพจนมุนี เพื่อให้ศึกษาในระดับสูงขึ้นต่อไป
วันพฤหัสบดีที่ 22 พฤษภาคม พ.ศ. 2482 ได้อุปสมบทเป็นพระภิกษุ ณ วัดบวรนิเวศวิหาร โดยมีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชฌาย์ พระพรหมมุนี (ผิน สุวโจ) ขณะยังเป็นพระสุพจนมุนี เป็นพระกรรมวาจาจารย์ พระรัตนธัชมุนี (จู อิสฺสรญาโณ) ขณะเป็นพระเทพเมธี เป็นพระอนุสาวนาจารย์ 
ขณะอาศัยที่วัดบวรนิเวศวิหาร ท่านพักอยู่ที่กุฏิแพ คณะเขียวรังษี
มรณภาพ.
พระพรหมมุนี เข้ารับการผ่าตัดโรคหัวใจในปี พ.ศ. 2516 จากนั้นสุขภาพก็เริ่มอ่อนแอลง มีโรคต่าง ๆ แทรกซ้อนเรื่อยมา จนกระทั่งมรณภาพในวันที่ 28 กุมภาพันธ์ พ.ศ. 2537 สิริอายุได้ 
ถึงวันศุกร์ที่ 10 มิถุนายน พ.ศ. 2537 เวลา 17.00 น. พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จฯ แทนพระองค์พระบาทสมเด็จพระมหาภูมิพลอดุลยเดชมหาราช บรมนาถบพิตรไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เทศบาลตำบลน้ำพอง

เทศบาลตำบลน้ำพอง ได้รับการประกาศจัดตั้งเป็นสุขาภิบาลน้ำพอง เมื่อวันที่ 2 ธันวาคม พ.ศ. 2512 ต่อมาได้มีพระราชบัญญัติเปลี่ยนแปลงยกฐานะจากสุขาภิบาลน้ำพองเป็นเทศบาลตำบล เมื่อวันที่ 25 พฤษภาคม พ.ศ. 2542 ตามประกาศในราชกิจจานุเบกษา ฉบับกฤษฎีกาเล่ม 116 ตอนที่ 9 ก ลงวันที่ 24 กุมภาพันธ์ 2542
ภูมิประเทศและภูมิอากาศ.
มีลักษณะภูมิประเทศเป็นพื้นที่ราบลุ่ม มีแม่น้ำพองไหลผ่าน ลักษณะภูมิอากาศ
ยูเลน โลเปเตกี

ยูเลน โลเปเตกี อาร์โกเต (เกิด 28 สิงหาคม ค.ศ. 1966) เป็นผู้จัดการทีมและอดีตนักฟุตบอลอาชีพชาวสเปน ปัจจุบันเป็นผู้จัดการทีมชาติกาตาร์ 
โลเปเตกีเล่นในลาลิกาในฐานะผู้เล่นรวม 149 นัด ตลอด 11 ฤดูกาล โดยลงเล่นให้กับเรอัลมาดริด, โลกรอญเญส, บาร์เซโลนา และราโยบาเยกาโน นอกจากนี้ยังลงเล่นอีก 168 นัดให้กับสโมสร 3 สโมสรในเซกุนดาดิบิซิออน และได้เป็นตัวแทนของสเปนในการแข่งขันฟุตบอลโลก 1994 ด้วย
โลเปเตกีเริ่มทำหน้าที่ผู้จัดการทีมเมื่อปี ค.ศ. 2003 และดูแลทีมชาติสเปนชุดเยาวชนในรุ่นอายุต่าง ๆ อยู่เป็นเวลาหลายปี เคยพาทีมชาติสเปนรุ่นอายุไม่เกิน 19 ปี และรุ่นอายุไม่เกิน 21 ปี ได้แชมป์ในระดับทวีปยุโรปมาแล้ว
โลเปเตกีถูกปลดออกจากตำแหน่งผู้จัดการทีมชาติสเปนชุดใหญ่ก่อนการแข่งขันฟุตบอลโลก 2018 ที่รัสเซีย จะเริ่มขึ้นเพียง 2 วันเท่านั้น หลังจากที่เขามีข่าวรับตำแหน่งผู้จัดการทีมเรอัลมาดริดหลังจบการแข่งขันไปเพียงวันเดียว และทางราชสหพันธ์ฟุตบอลสเปนได้แต่งตั้งเฟร์นันโด อิเอร์โร อดีตผู้เล่นกองหลังกัปตันทีมเรอัลมาดริดรับตำแหน่งนี้แทน 
แต่โลเปเตกีคุมเรอัลมาดริดต่อจากซีเนดีน ซีดานได้เพียง 14 นัดเท่านั้น เพราะคณะกรรมการบริหารสโมสรก็ได้สั่งปลดเขาหลังจากทำทีมหล่นลงมาถึงอันดับที่ 9 ในลาลิกา
อังแดร โกมึช

อังแดร ฟีลีปึ ตาวารึช โกมึช (เกิด 30 กรกฎาคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้กับล็อสก์ลีล โดยยืมตัวมาจากเอฟเวอร์ตัน และทีมชาติโปรตุเกส
เดอะโฟร์ธเวิลด์ (อัลบั้ม)

เดอะโฟร์ธเวิลด์  เป็นอัลบั้มระดับมืออาชีพอัลบั้มแรกของวงดนตรีป็อปร็อกอเมริกัน มารูนไฟฟ์ ภายใต้ชื่อ คาราส์ฟลาวเออส์ อัลบั้มบรรจุเพลง 11 เพลง แถมเพลงโบนัส 1 เพลง ในรุ่นที่วางจำหน่ายในประเทศญี่ปุ่น
ก่อนหน้านี้ วงเคยออกอัลบั้มชื่อ"วีไลก์ดิกกิง" ภายใต้สังกัดรีพรีสเรเคิดส์ และออกอัลบั้มเดอะโฟร์ธเวิลด์ ในวันที่ 19 สิงหาคม ค.ศ. 1997 แต่อัลบั้มแทบไม่ประสบความสำเร็จ และวงได้แยกทางกับสังกัดหลังจากนั้นสองปี
วงเริ่มค้นหารูปแบบของดนตรีที่แตกต่างออกไปและในที่สุดได้มารวมตัวกันกับเจมส์ วาเลนไทน์ และก่อตั้งวงมารูนไฟฟ์ และออกอัลบั้มต่อไปอีกหลายอัลบั้ม
ฮรึวญา

สัญลักษณ์.
สัญลักษณ์ฮรึวญาเป็นอักษรยูเครน "แฮ" แบบตัวเขียน  ที่มีเส้นแนวนอนสองเส้นตัดขวาง (₴) เป็นสัญลักษณ์สื่อถึงความมั่นคงซึ่งยังพบในสกุลเงินอื่น เช่น เยน (¥), ยูโร (€), รูปีอินเดีย (₹) และหยวน (¥ สัญลักษณ์เดียวกันกับสกุลเงินเยน) สัญลักษณ์นี้ได้รับการเข้ารหัสเป็น U+20B4 ในยูนิโคดรุ่น 4.1 และเผยแพร่ใน ค.ศ. 2005 ถ้าไม่มีสัญลักษณ์นี้ จะมีการใช้อักษรย่อ แทน
เอฟเอคอมมิวนิตีชีลด์ 2011

เอฟเอคอมมิวนิตีชีลด์ 2011 เป็นการแข่งขันฟุตบอลเอฟเอคอมมิวนิตีชีลด์ ครั้งที่ 89 ซึ่งเป็นการแข่งขันฟุตบอลประจำปีระหว่างทีมชนะเลิศ พรีเมียร์ลีก ฤดูกาล 2010–11 แมนเชสเตอร์ยูไนเต็ด พบกับทีมชนะเลิศ เอฟเอคัพ ฤดูกาล 2010–11 แมนเชสเตอร์ซิตี ครั้งนี้ถูกจัดขึ้นที่ สนามกีฬาเวมบลีย์ ใน กรุงลอนดอน ในวันที่ 7 สิงหาคม ค.ศ. 2011
ภูมิหลัง.
การแข่งขันในครั้งนี้เป็นครั้งที่สองที่ทั้งสองทีมพบกันในรายการนี้ โดยครั้งแรกเกิดขึ้นในปี ค.ศ. 1956 ซึ่งแมนฯ ยูไนเต็ดชนะไป 1–0 โดยที่แมนฯ ยูไนเต็ดได้เข้าร่วมการแข่งขันในปีนี้หลังจาก คว้าแชมป์พรีเมียร์ลีกได้ในวันที่ 14 พฤษภาคม ค.ศ. 2011 หลังจากการเสมอกับแบล็กเบิร์นโรเวอส์ 1–1 ที่ อีวูดพาร์ค ในวันเดียวกันที่เวมบลีย์ แมนฯ ซิตี ได้ชนะการแข่งขันเอฟเอคัพ หลังจากเอาชนะสโตกซิตีด้วยคะแนน 1–0 ในรอบชิงชนะเลิศ
จักรพรรดินิโจ

จักรพรรดินิโจ (31 กรกฎาคม ค.ศ. 1143 – 5 กันยายน ค.ศ. 1165) เป็นจักรพรรดิญี่ปุ่นองค์ที่ 78 ตามลำดับการสืบราชบัลลังก์แบบดั้งเดิม รัชสมัยของพระองค์อยู่ในช่วง ค.ศ. 1158 ถึง 1165
พระราชวงศ์.
ก่อนขึ้นครองราชบัลลังก์ดอกเบญจมาศ นิโจมีพระนามส่วนพระองค์ ("อิมินะ") ว่า เจ้าชายโมริฮิโตะ 
พระองค์เป็นพระราชโอรสองค์โตในจักรพรรดิโกะ-ชิรากาวะ และเป็นพระราชบิดาในจักรพรรดิโรกูโจ
เหตุการณ์ในพระชนม์ชีพของจักรพรรดินิโจ.
จักรพรรดินิโจได้รับการสถาปนาเป็นรัชทายาทในจักรพรรดิโกะ-ชิรากาวะ
หลังจากจักรพรรดินิโจประกอบพระราชพิธีราชาภิเษกพระราชอำนาจทั้งหมดอยู่ที่อดีตจักรพรรดิโกะ-ชิรากาวะทำให้ทรงเป็น ไดโจโฮโอ (มหาธรรมราชา)
มีลอช ยอกซิช

มีลอช ยอกซิช (เกิดเมื่อวันที่ 26 มีนาคม พ.ศ. 2511) เป็นหัวหน้าผู้ฝึกสอนชาวเซอร์เบีย โดยล่าสุดเป็นหัวหน้าผู้ฝึกสอนให้กับอุทัยธานี ในไทยลีก
เขาเคยเป็นหัวหน้าผู้ฝึกสอนของบางกอก, พัทยา ยูไนเต็ด (ปัจจุบันคือ สมุทรปราการ ซิตี้), นครราชสีมา และราชบุรี มิตรผล เขาเคยคุมนครราชสีมาจบอันดับที่ 7 ในไทยลีก ฤดูกาล 2561 ซึ่งถือเป็นอันดับที่สูงที่สุดในประวัติศาสตร์สโมสร และคุมเมืองทองได้รองแชมป์ไทยลีกคัพในฤดูกาล 2566–67
สุรพงษ์ คงเทพ

สุรพงษ์ คงเทพ (เกิดวันที่ 18 มกราคม พ.ศ. 2522) เป็นอดีตนักฟุตบอลชาวไทย เขาเคยเป็นหัวหน้าผู้ฝึกสอนของพัทยา ยูไนเต็ด, สมุทรปราการ ซิตี้, เชียงใหม่, สุโขทัย, เชียงใหม่ ยูไนเต็ด,การท่าเรือ,ราชบุรี
วัชรกร อันทะคำภู

พันเอก วัชรกร อันทะคำภู (เกิดเมื่อวันที่ 12 กันยายน พ.ศ. 2504) เป็นอดีตนักฟุตบอลชาวไทย วัชรกรเคยเป็นหัวหน้าผู้ฝึกสอนของอาร์มี่ ยูไนเต็ด และผู้จัดการทีมของนครราชสีมา มาสด้า
ผู้จัดการทีม.
ในเดือนตุลาคม พ.ศ. 2558 วัชรกรได้รับการแต่งตั้งเป็นหัวหน้าผู้ฝึกสอนชั่วคราวของอาร์มี่ ยูไนเต็ด ต่อมาในเดือนธันวาคม เขาได้เป็นหัวหน้าผู้ฝึกสอนอย่างเป็นทางการของทีม
วัชรกร ได้รับการแต่งตั้งให้เป็นผู้จัดการทีมของนครราชสีมา มาสด้า ใน ไทยลีก ในระหว่างปี พ.ศ. 2560-2564
กีฬาโรงเรียนอาเซียน 2016

กีฬาโรงเรียนอาเซียน 2016 การแข่งขันกีฬาโรงเรียนอาเซียนครั้งที่ 8 จัดขึ้นที่จังหวัดเชียงใหม่ ประเทศไทย ระหว่างวันที่ 21 - 29 กรกฎาคม ค.ศ. 2016
สัญลักษณ์.
ตรากีฬาโรงเรียนอาเซียนนี้ใช้สัญลักษณ์พิธีสมโภช 60 รอบนักษัตร เมืองเชียงใหม่
มาสคอต.
สัญลักษณ์นำโชคคือช้างเผือก
ประเทศที่เข้าร่วมแข่งขัน.
<templatestyles src="Col-begin/styles.css"/>
ทาทังกา

คริสโตเฟอร์ "คริส" ชาวิส (Christopher "Chris" Chavis) เกิด 8 มิถุนายน ค.ศ. 1961 เป็นนักมวยปล้ำอาชีพชาวกลุ่มชนพื้นเมืองอเมริกันในสหรัฐอเมริกา ปัจจุบันเซ็นสัญญากับ WWE ในฐานะตำนาน เขาเป็นส่วนหนึ่งของชนเผ่า Lumbee เขาเป็นที่รู้จักกันดีที่สุดสำหรับการทำงานของเขากับ เวิลด์เรสต์ลิงเฟเดเรชัน (ที่รู้จักในภายหลัง เวิลด์เรสต์ลิงเอ็นเตอร์เทนเมนต์) ภายใต้ชื่อสังเวียนว่า ทาทังกา (Tatanka) จากปี 1991 ถึง 1996, 2005 ถึง 2007 และ 2016
*ACW German Championship (1 time)
*Covey Pro Heavyweight Championship (1 time)
*DPW Tag Team Championship (1 time) - with Rick Dominick
*DWA World Heavyweight Championship (1 time)
*GHW Heavyweight Championship (1 time)
*i-Generation Australasian Heavyweight Championship (2 times)
*Wrestler of the Year (2003)
*IPWA Heavyweight Championship (1 time)
*Mercedes Benz 400 SL Tournament (1990)
*PWI ranked him # 279 of the 500 best singles wrestlers during the PWI Years in 2003
*SAPW World Heavyweight Championship (1 time) 
*Stampede North American Heavyweight Championship (1 time)
*TRCW International Heavyweight Championship (1 time)
*USWA Unified World Heavyweight Championship (1 time)
*Slammy Award (1 time)
** Most Greediest (1994)
*IWA World Heavyweight Championship (1 time)
Red Beat รหัสร้อน

Red Beat รหัสร้อน สตูดิโออัลบั้มชุดที่ 3 ของ คริสติน่า อากีล่าร์ วางจำหน่ายทั่วประเทศเมื่อวันที่ 14 มกราคม พ.ศ. 2537 ภายใต้สังกัด จีเอ็มเอ็ม แกรมมี่ ผลงานระดับมาสเตอร์พีซของ คริสติน่า อากีล่าร์ กับยอดขายที่ถล่มทลายที่สุด ถึง 3.5 ล้านตลับ การันตีด้วยยอดขายเปิดตัวสัปดาห์แรก 7 วัน 3 แสนตลับ สร้างสถิตินักร้องหญิงที่มียอดขายเปิดตัวสูงที่สุดของเมืองไทย และยังครองแชมป์สถิตินักร้องหญิงที่มียอดขายล้านตลับติดกัน 3 อัลบั้มซ้อน 
ประวัติ.
หลังจากปล่อยให้เพลงแดนซ์จากต่างประเทศเข้ามาครองความนิยมในหมู่วัยรุ่นกันอยู่พักใหญ่ คริสติน่า อากีล่าร์ ก็กลับมาทวงบัลลังก์ราชินีเพลงแดนซ์เมืองไทย โดยเปิดตัวสุดเซอร์ไพรส์ครั้งแรกใน เพลง ไม่ยากหรอก บนเวทีคอนเสิร์ต 10 ปี แกรมมี่ เรียกเสียงกรี๊ดเสียงฮือฮาอย่างถล่มทลาย หลังจบคอนเสิร์ตก็เกิดกระแสถามหาอัลบั้มชุดนี้ทันทีทั้งที่ยังไม่รู้คอนเซ็ปต์หรือชื่ออัลบั้มแต่อย่างใด และเมื่อทันทีที่เพลง ไม่ยากหรอก ออกอากาศทางวิทยุเป็นครั้งแรก ถูกขอให้เปิดตามรายการวิทยุ จนทยานขึ้นชาร์ตอันดับ 1 ทุกคลื่นวิทยุทันที และเมื่อทันทีที่มีการพรีเมียร์ MV ไม่ยากหรอก ทางรายการ BANG BANG BANGKOK เมื่อวันที่ 14 มกราคม 2537 ทางสถานีโทรทัศน์ช่อง 9 สร้างสถิติเรตติ้งสูงสุดเป็นประวัติการณ์ของรายการเพลงเมืองไทย เป็นการกลับมาที่ร้อนแรงและทรงพลังที่สุด กลายเป็น Talk of the Town เพียงชั่วข้ามคืน และเมื่ออัลบั้มวางแผงไปได้เพียงหนึ่งสัปดาห์ สามารถกวาดยอดขายถล่มทลายได้สูงถึงสามแสนตลับ และอีกไม่กี่สัปดาห์ต่อมาก็สามารถกวาดยอดขายประเดิมหนึ่งล้านแรกภายในเวลา 1 เดือนเท่านั้น จนได้รับฉายาจากบรรดาสื่อว่าเป็นอัลบั้ม อัศวินม้าขาว ที่สามารถช่วงชิงบัลลังก์เพลงแดนซ์จากต่างประเทศที่กำลังฮิตอยู่ได้อย่างสมศักดิ์ศรีเจ้าแม่เพลงแดนซ์ของเมืองไทย หลังจากที่อัลบั้มชุดนี้มีอดขายสูงเกินล้านตลับจึงมีการฉลองความสำเร็จรูปครั้งนี้โดยการเปลี่ยนปกอัลบั้มด้วยปก Pop Art ที่สวยมีสีสันสะดุดตา พร้อมกับรูปเซ็ท Summer Heat สุด Exclusive
Young Christina Dancer.
Young Christina Dancer โครงการที่เฟ้นหานักเต้นมือสมัครเล่น ทั้งเด็กและวัยรุ่นจากทั่วประเทศ เพื่อร่วมขึ้นแสดงบนเวที Christina Non-Stop Concert ร่วมกับคริสติน่า อากีล่าร์ และร่วมขึ้นแสดงในหลาย ๆ คอนเสิร์ต เช่น โลกดนตรี 7 สีคอนเสิร์ต ฯลฯ อื่น ๆ อีกมากมาย
ยอดขาย.
อัลบั้ม Red Beat รหัสร้อน สามารถทำยอดขายจากทั่วประเทศสูงถึง 3.5 ล้านตลับ และทำยอดขายเกินล้านตลับได้ภายในเวลาเพียง 30 วัน (1 เดือน) ในช่วงสัปดาห์แรกของการวางแผงอัลบั้ม สามารถทำยอดขายเปิดตัวได้ถึง 3 แสนตลับ ภายใน 7 วัน เป็นสถิติสูงสุดของแกรมมี่ ถูกจัดอันดับเป็นอัลบั้มที่ที่ขายดีที่สุดอันดับที่ 1 ของแกรมมี่ในปี 2537 และเป็นอัลบั้มที่ขายดีที่สุดของแกรมมี่ตลอดกาลอันดับที่ 3
เก็พฮาร์ท ฟ็อน บลึชเชอร์

เก็พฮาร์ท เลเบอเร็ชท์ ฟ็อน บลึชเชอร์ เฟือสท์แห่งวาลชตัท  เป็นจอมพลแห่งราชอาณาจักรปรัสเซีย เขามีชื่อเสียงขึ้นมาหลังจากนำกองทัพเข้ามีชัยเหนือนโปเลียนแห่งฝรั่งเศสในยุทธการที่ไลพ์ซิชใน ค.ศ. 1813 ซึ่งทำให้นโปเลียนต้องถูกเนรเทศไปยังเกาะเอลบา และนำทัพร่วมกับอังกฤษจนมีชัยเหนือนโปเลียนอีกครั้งในยุทธการที่วอเตอร์ลู ซึ่งเป็นจุดสิ้นสุดสงครามนโปเลียน
บลึชเชอร์เกิดในร็อสท็อค ในดัชชีเมคเลินบวร์ค-ชเวรีน โดยเป็นบุตรของร้อยเอกในกองทัพปรัสเซีย เขาเริ่มรับราชการทหารในกองทัพสวีเดนใน ค.ศ. 1758 จนกระทั่งเขาถูกกองทัพปรัสเซียจับกุมในช่วงสงครามเจ็ดปี หลังจากนั้นเขาจึงเข้ารับราชการในกองทัพปรัสเซีย จากนั้นใน ค.ศ. 1773 เขาถูกพระเจ้าฟรีดริชที่ 2 ให้ออกจากราชการเนื่องจากขัดบัญชา เขาหันไปเป็นเกษตรกรจนกระทั่งเมื่อพระเจ้าฟรีดริชสวรรคตใน ค.ศ. 1786 จึงกลับมารับราชการทหารตามเดิมและได้เลื่อนยศเป็นพันเอก หลังจากมีผลงานในสงครามปฏิวัติฝรั่งเศสเขาก็ได้เลื่อนยศเป็นพลตรีใน ค.ศ. 1794 และเป็นพลโทใน ค.ศ. 1801 ซึ่งในยศพลโทนี้เขาได้เป็นผู้บัญชาการกองทหารในสงครามนโปเลียนใน ค.ศ. 1806
เมื่อสงครามสหสัมพันธมิตรครั้งที่หกปะทุขึ้นใน ค.ศ. 1813 บลึชเชอร์ในวัย 71 ต้องกลับมาบัญชาการอีกครั้ง และได้รับแต่งตั้งเป็นผู้บัญชาการสูงสุดของกองทัพปรัสเซีย และสามารถมีชัยเหนือนโปเลียนได้ ด้วยความดีความชอบเขาจึงได้รับแต่งตั้งบรรดาศักดิ์เป็น เฟือสท์แห่งวาลชตัท และเมื่อนโปเลียนหวนคืนสู่แผ่นดินอีกครั้งในปี 1815 บลึชเชอร์ก็เป็นผู้บัญชาการกองทัพปรัสเซียประจำที่ราบลุ่มแม่น้ำไรน์ร่วมกับกองทัพอังกฤษของดยุกแห่งเวลลิงตัน ในยุทธการลีนีในวันที่ 16 มิถุนายน เขาได้รับบาดเจ็บและล่าถอย หลังจากนั้นสองวันเขาก็ร่วมบัญชาการกองทัพผสมกับดยุกแห่งเวลลิงตันและมีชัยเหนือนโปเลียนในยุทธการที่วอเตอร์ลู
ความสัมพันธ์เกาหลีใต้–ไทย

ความสัมพันธ์เกาหลีใต้–ไทย เป็นความสัมพันธ์ทวิภาคีระหว่างราชอาณาจักรไทยและสาธารณรัฐเกาหลี ทั้ง 2 ประเทศสถาปนาความสัมพันธ์ทางการทูตเมื่อวันที่ 1 ตุลาคม พ.ศ. 2501
ในช่วงสงครามเกาหลี ประเทศไทยเป็นชาติที่สองที่ส่งกองกำลังไปสนับสนุนเกาหลีใต้หลังจากสหรัฐ โดยส่งทหารไปมากกว่า 10,000 นาย และมีรายงานว่ามีทหารไทยเสียชีวิต 137 นายและบาดเจ็บมากกว่า 300 นาย
ในเดือนตุลาคม พ.ศ. 2546 ประธานาธิบดีเกาหลีใต้ โน มู-ฮย็อน ได้เยือนประเทศไทย และนายกรัฐมนตรีทักษิณ ชินวัตรได้เข้าเยี่ยม ณ กรุงโซล ในเดือนพฤศจิกายน พ.ศ. 2548
กระทรวงอุตสาหกรรมของไทยรายงานว่าทั้งไทยและเกาหลีใต้มีมูลค่าการค้าอยู่ที่ 11.7 พันล้านดอลลาร์สหรัฐใน พ.ศ. 2560 ข้อมูลเมื่อ พ.ศ. 2563 มีบริษัทเกาหลีใต้ 400 แห่งเข้ามาลงทุนในประเทศไทย และการค้าขายระหว่างไทยกับเกาหลีใต้อยู่ที่ประมาณ 15,000 ล้านดอลลาร์สหรัฐ (470,000 ล้านบาท) ต่อปี
ในวันที่ 3 มกราคม พ.ศ. 2567 โคเรียนแอร์ ได้ทำการบินมายังท่าอากาศยานนานาชาติดอนเมืองนอกเหนือจากท่าอากาศยานสุวรรณภูมินับเป็นสายการบินต่างชาติสายการบินแรกที่ทำการบินทั้งสองท่าอากาศยาน ตลอดปี พ.ศ. 2567 มีผู้โดยสารจาก 4 ท่าอากาศยานได้แก่ ท่าอากาศยานนานาชาติเชจู ท่าอากาศยานนานาชาติมูอันท่าอากาศยานนานาชาติคิมแฮและท่าอากาศยานนานาชาติอินช็อน มายังท่าอากาศยานสุวรรณภูมิ
วัฒนธรรม.
วงป็อปและละครโทรทัศน์เกาหลีได้รับความนิยมในประเทศไทยเพิ่มขึ้นมาตั้งแต่ พ.ศ. 2558 จนถึงขั้นมีการสร้างคำใหม่ที่เรียกปรากฏการณ์นี้ว่า "กระแสเกาหลี" เคป็อปส่งอิทธิพลต่ออาหาร แฟชั่น และความสนใจต่อศัลยกรรมความงามในประเทศไทย
มิสไทยแลนด์ยูนิเวิร์ส 2545

มิสไทยแลนด์ยูนิเวิร์ส 2545 เป็นครั้งที่ 3 ของประกวดการมิสไทยแลนด์ยูนิเวิร์ส จัดขึ้นที่โรงแรมโซฟิเทล เซ็นทรัล ลาดพร้าว กรุงเทพมหานคร เมื่อวันที่ 23 มีนาคม พ.ศ. 2545 และ 44 ผู้เข้าประกวดจะทำการเก็บตัวเพื่อร่วมทำกิจกรรมระหว่างการประกวดที่จังหวัดนครปฐม และกลับมาประกวดในรอบตัดสินที่กรุงเทพมหานคร
ในรอบตัดสินสถานีโทรทัศน์สีกองทัพบกช่อง 7 ได้ดำเนินการถ่ายทอดการประกวด โดยจันจิรา จันทร์โฉม ได้ครองตำแหน่งมิสไทยแลนด์ยูนิเวิร์ส 2002 และได้รับตำแหน่งจากวรินทร ผดุงวิถี มิสไทยแลนด์ยูนิเวิร์ส 2001
จันจิรา จันทร์โฉมจะได้เป็นตัวแทนประเทศไทยเข้าประกวดนางงามจักรวาล 2002 ที่ ซานฮวน ประเทศเปอร์โตริโก
ผู้เข้าประกวด.
<templatestyles src="Col-begin/styles.css"/>
กุ้งม้าลาย

กุ้งม้าลาย หรือ กุ้งซีบร้า (ชื่อวิทยาศาสตร์: "Cherax peknyi") เป็นครัสเตเชียนน้ำจืดจำพวกเครย์ฟิชชนิดหนึ่ง 
เป็นกุ้งที่มีลักษณะเด่น คือ มีจุดเด่นบริเวณปล้องจะมีขีดสีขาวคล้ายม้าลายอันเป็นที่มาของชื่อเรียก และมีลายพาดตามลำตัวสีส้มเหมือนลายเสือ มีขนาดโตเต็มที่ประมาณ 15–20 เซนติเมตร (6–8 นิ้ว) เป็นกุ้งพื้นเมืองของแถบอีเรียนจายาและปาปัวนิวกินี เริ่มเข้าสู่วัยเจริญพันธุ์เมื่อมีขนาด 2 นิ้วขึ้นไป โดยตัวเมียจะใช้เวลาฟักไข่จนออกเป็นตัวประมาณ 30 วัน
นิยมเลี้ยงกันเป็นสัตว์น้ำสวยงามเหมือนเครย์ฟิชชนิดอื่น ๆ โดยในประเทศไทยถือว่าเป็นกุ้งสาย C หรือกุ้งในสกุล " Cherax " ชนิดแรก ๆ ที่ถูกนำเข้า โดยมากจะนำเข้ามาจากอินโดนีเซีย โดยการเพาะขยายพันธุ์ยังทำได้น้อย
ร็อบ โฮลดิง

ร็อบ โฮลดิง (เกิด: 20 กันยายน ค.ศ. 1995) นักฟุตบอลอาชีพชาวอังกฤษ ปัจจุบันเล่นให้กับอาร์เซนอล
ร็อบ โฮลดิง มีชื่อเต็มว่า รอเบิร์ต แซมิวเอล โฮลดิง (Robert Samuel Holding) โฮลดิงเล่นในตำแหน่งกองหลังให้กับโบลตันวอนเดอเรอส์ตั้งแต่อายุ 7 ขวบ และเคยย้ายไปร่วมแบบยืมตัวกับบิวรี ในระดับลีกทู ในเดือนมีนาคม ค.ศ. 2015 จากนั้นได้ย้ายมาสู่อาร์เซนอล สโมสรในระดับพรีเมียร์ลีก ก่อนเริ่มเปิดฤดูกาล 2016–17 ด้วยค่าตัว 2 ล้านปอนด์ ในฐานะนักฟุตบอลดาวรุ่ง ที่ได้รับเลือกให้เป็นดาวรุ่งประจำปี ค.ศ. 2016 ของสโมสรด้วย นับเป็นผู้เล่นรายที่ 3 ของอาร์เซนอลที่ย้ายตัวมาในช่วงต้นของฤดูกาลนี้ถัดจากกรานิต จากา และทะคุมะ อะซะโนะ และได้สวมเสื้อหมายเลข 16 ที่เดิมเคยเป็นของแอรอน แรมซีย์ ที่เปลี่ยนไปสวมเสื้อหมายเลข 8 ที่เดิมเคยเป็นของมีเกล อาร์เตตา ซึ่งเลิกเล่นฟุตบอลไปแทน
โฮลดิง ทำประตูแรกให้กับอาร์เซนอลในรายการแข่งขันนัดพิเศษรายการ2016 เอ็มแอลเอสออล-สตาร์เกม ก่อนเปิดฤดูกาล ซึ่งเป็นทีมพิเศษที่รวมผู้เล่นในเมเจอร์ลีกซอกเกอร์
และทำประตูแรกในนัดต่อมา คือ การแข่งขันที่พบกับกัวดาลาฮาราชิบัส จากเม็กซิโก ที่สหรัฐอเมริกา ด้วยการยิงประตูแรกในนาทีที่ 34 ก่อนที่อาร์เซนอลจะเอาชนะไปได้ 1–3 
ในระดับทีมชาติ โฮลดิงติดทีมชาติอังกฤษชุดอายุไม่เกิน 21 ปี
เทศบาลตำบลภูผาม่าน

เทศบาลตำบลภูผาม่าน เป็นเทศบาลขนาดเล็ก ในเนื้อที่ 6.09 ตารางกิโลเมตร ส่วนใหญ่เป็นพื้นที่อยู่อาศัยซึ่งมีภูมิทัศน์ โดยรอบที่สวยงาม รวมทั้งมีแหล่งท่องเที่ยวทางธรรมชาติหลายแห่งประชากรในชุมชนรักควาสงบและมี สิ่งแวดล้อมที่ดี คนภูผาม่านมีวัฒนธรรมท้องถิ่นที่เป็นเอกลักษณ์เฉพาะที่ดีงามโดยเฉพาะประเพณี ตรุษไทภูผาม่าน ทั้งยังมีภาษาท้องถิ่นอันเป็นเอกลักษณ์
ประวัติ.
ชื่อภูผาม่าน มาจากชื่อภูเขาซึ่งตั้งอยู่บริเวณทิศตะวันออกของสำนักงานเทศบาลตำบลภูผาม่าน ซึ่งสูงประมาณ 250 เมตร มีความสูงชันตั้งตระหง่านสูงเด่นเป็นสง่า มีลักษณะคล้ายผ้าม่าน สวยงามมากพื้นที่เป็นพื้นที่ราบระหว่างหุบเขาในทางทิศเหนือ ซึ่งเป็นพื้นที่อุทยานแห่งชาติภูผาม่าน ด้านล่างทางทิศใต้เป็นที่ราบติดลำน้ำเชิญ เทศบาล ตำบลภูผาม่าน ตั้งอยู่ที่ กิโลเมตรที่ 10 ของทางหลวงแผ่นดินหมายเลข 2361 สายแยกจากทางหลวงแผ่นดินหมายเลข 201 (ชุมแพ – เมืองเลย) กิโลเมตรที่ 243 ห่างจากจังหวัดขอนแก่น 108 กิโลเมตร พื้นที่ราบระหว่างหุบเขาในทางทิศเหนือ ซึ่งเป็นพื้นที่อุทยานแห่งชาติภูผาม่าน ด้านล่างทางทิศใต้เป็นที่ราบติดลำน้ำเชิญ ในฤดูร้อนอากาศร้อน ส่วนฤดูหนาวอากาศหนาวจัด ฤดูฝนฝนชุกในระยะเดือนกันยายนถึงเดือนตุลาคมของทุกปี ปริมาณน้ำฝนเฉลี่ยประมาณ 1,200 มิลลิเมตรต่อปี สำนักงานตั้งอยู่ทางทิศตะวันตกของที่ว่าการอำเภอภูผาม่าน(หลังวัดท่า กระบือ)มีเนื้อที่ประมาณ 6.09 ตารางกิโลเมตร
หมู่บ้านเขตเทศบาล.
เทศบาลตำบลภูผาม่านประกอบ ด้วย 2 ตำบล 6 หมู่บ้าน 
อาชีพ.
ประชากรส่วนใหญ่ประกอบอาชีพเกษตรกรรม ได้แก่ การทำนาปี การทำนาปรัง ปลูกถั่วเหลือง ทำสวนผลไม้ การเลี้ยงสัตว์ เช่นโค กระบือ เป็น ไก่ ปลา ฯลฯ
ตำบลในเมือง (อำเภอเวียงเก่า)

ในเมือง เป็นตำบลในอำเภอเวียงเก่า จังหวัดขอนแก่น ครอบคลุมเนื้อที่ประมาณ 58 ตารางกิโลเมตรหรือประมาณ 36,250 ไร่ โดยมีพื้นที่สาธารณประโยชน์ตามหลักฐาน นสล. 19,003 ไร่ นอกนั้นเป็นพื้นที่อาศัยและทำการเกษตรประมาณ 17,247 ไร่
ประวัติ.
เมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลในเมืองเป็น องค์การบริหารส่วนตำบลในเมือง อำเภอภูเวียง ต่อมาได้มีประกาศกระทรวงมหาดไทย เปลี่ยนเปลี่ยนฐานะเป็นเทศบาลตำบลเมื่อวันที่ 6 กันยายน พ.ศ. 2556 ครอบคลุมพื้นที่ตำบลในเมืองทั้งหมด มีประชากรราว 8,881 คน (ข้อมูล ณ เดือนมีนาคม พ.ศ. 2568) 
ที่ตั้งและอาณาเขต.
ตำบลในเมืองมีอาณาเขตติดต่อกับตำบลอื่น ๆ ดังนี้
ภูมิประเทศ.
ตำบลในเมืองเป็นที่ราบในหุบเขา มีเขาภูเวียงล้อมรอบ เป็นแหล่งต้นน้ำลำธารต่าง ๆ มีลำห้วยขนาดเล็กหลายสายและพื้นที่บางส่วนเป็นเขตป่าสงวนภูเขาเขตอุทยานแห่งชาติภูเวียง มีหนองน้ำขนาดใหญ่อยู่ใจกลางเป็นที่กักเก็บน้ำ มีสถานที่ท่องเที่ยวที่สำคัญ เช่น
ปี พ.ศ. 2519 ได้มีการค้นพบรอยเท้าและซากกระดูกไดโนเสาร์ และสัตว์โลกดึกดำบรรพ์อายุเกือบ 200 ล้านปี
การประกอบอาชีพ.
ประชากรส่วนใหญ่ประกอบอาชีพการเกษตร ประมาณร้อยละ 70 รองลงมา คือ อาชีพรับจ้างร้อยละ 20 อาชีพค้าขาย และรับราชการ ร้อยละ 10 รายได้เฉลี่ย 23,000 บาท/ปี
จักรพรรดิโรกูโจ

จักรพรรดิโรกูโจ (28 ธันวาคม ค.ศ. 1164 – 23 สิงหาคม ค.ศ. 1176) เป็นจักรพรรดิญี่ปุ่นองค์ที่ 79 ตามลำดับการสืบราชบัลลังก์แบบดั้งเดิม รัชสมัยของพระองค์อยู่ในช่วง ค.ศ. 1165 ถึง 1168
พระราชประวัติ.
จักรพรรดิโรกูโจก่อนจะขึ้นสืบราชบัลลังก์ดอกเบญจมาศ มีพระนามเดิม ("อิมินะ") ว่า เจ้าชายโนบูฮิโตะ  บางครั้งเรียกเป็น เจ้าชายโยชิฮิโตะ หรือโทชิฮิโตะ
พระองค์เป็นพระราชโอรสในจักรพรรดินิโจ และสวรรคตโดยไร้รัชทายาท
เหตุการณ์ในพระชนม์ชีพของจักรพรรดิโรกูโจ.
จักรพรรดิโระกุโจได้รับการสถาปนาเป็นรัชทายาทก่อนวันเฉลิมพระชนมพรรษาครบ 1 พรรษาและได้ประกอบพระราชพิธีบรมราชาภิเษกเมื่อพระชนมายุเพียง 8 เดือน
แต่เพราะแรงกดดันจากตระกูลไทระที่นำโดยไทระ โนะ คิโยโมริ ทำให้จักรพรรดิโระกุโจต้องสละราชบัลลังก์ให้กับพระปิตุลา (อา) ที่ต่อมาคือจักรพรรดิทากากูระ
วัดนักบุญยอแซฟ อยุธยา

วัดนักบุญยอแซฟ อยุธยา  เป็นโบสถ์คริสต์นิกายโรมันคาทอลิกแห่งแรกในประเทศไทย ตั้งอยู่ริมแม่น้ำเจ้าพระยา ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา สร้างมาตั้งแต่สมัยกรุงศรีอยุธยา โดยอาคารหลังแรก ตามบันทึกของคณะบาทหลวงและพระคุณเจ้าฟร็องซัว ปาลูว์ บันทึกไว้ว่า ได้สร้างในปี พ.ศ. 2205 หลังจากท่านมาเมืองไทยได้สามปี และมีภาพประกอบแสดงไว้ด้วย โดยมีภาพประกอบแสดงไว้ในหนังสือของท่าน ที่เขียนในปี พ.ศ. 2210-2211 ก็ปรากฏรูปโบสถ์แล้ว 
ข้อมูลอีกแหล่งหนึ่ง ในพงศาวดาร ฉบับที่ 32 ที่จัดทำขึ้นภายหลังสมัยหมอบรัดเลย์ มีข้อมูลว่า สร้างขึ้นครั้งแรกหลังขอพระราชทานที่ดิน ซึ่งเป็นที่นาชั้นดี ริมคลองด้านท้ายเกาะ ในราวปี พ.ศ. 2209 ครั้งแรกทำเป็นเรือนไม้ขึ้นก่อนสองหลัง ก่ออิฐด้านล่าง ยกพื้นสูงเพราะน้ำท่วมเสมอ และอาคารหนึ่งมีสองชั้น หลังคากระเบื้อง อีกอาคารหลังคาดินเผา ที่เหตุใช้หลังคากระเบื้องเพื่อกันไฟ เพราะมีเอกสารการสอน และตำราต่างๆ อาคารทั้งสอง ทำหน้าที่โบสถ์ ในชั้นบน และมีการเรียนการสอน และเป็นที่อยู่อาศัยบาทหลวงส่วนหนึ่ง 
อย่างไรก็ตาม ในการบันทึกของบาทหลวงฟร็องซัว-ตีมอเลอง เดอ ชัวซี ที่เข้ามาพร้อมกับคณะทูต กล่าวชมโดยสรุปว่า วัดนี้มีนักเรียนจากนานาประเทศเข้าศึกษา การจัดการดีมาก นักเรียนชาวญวนและเขมรอ่านภาษาละตินได้ดี มีไทยและมอญด้วยเช่นกัน กิจการเจริญดี น่าจะได้ก่อสร้างแบบก่ออิฐถือปูนในอนาคต และในเวลานั้น บันทึกไว้ในวันอาทิตย์ที่ 21 เดือนตุลาคม พ.ศ. 2228 ก็ยังไม่ได้ก่อสร้างเป็นอิฐ
แต่ในข้อมูลแหล่งอื่นในประเทศไทยแสดงว่าก่อสร้างครั้งแรกหลังจากนั้นมาก เกือบ 20 ปี (โดยข้อมูลแสดงว่าเป็นอาคารไม้ สร้างเมื่อวันที่ 25 มีนาคม พ.ศ. 2228) และได้ปรับปรุง บูรณะเรื่อยมาจนกระทั่งเป็นหลังปัจจุบัน คือ หลังที่ 4 ในปี พ.ศ. 2426 โดยมีคุณพ่อแปร์โร อธิการโบสถ์ในขณะนั้น และโจอาคิม แกรซี สถาปนิกชาวอิตาลีร่วมกันออกแบบ ตัวโบสถ์เป็นสถาปัตยกรรมฟื้นฟูโรมาเนสก์ มีหอระฆัง 1 หอ ซึ่งคล้ายคลึงกับรูปแบบโบสถ์คาทอลิกไทยทั่ว ๆ ไป เช่น วัดซางตาครู้ส วัดคอนเซ็ปชัญ ฯลฯ
วัดนักบุญยอแซฟ ถือเป็นศูนย์กลางของคริสตชนชาวสยามในสมัยกรุงศรีอยุธยา มีประวัติมาตั้งแต่ในรัชสมัยสมเด็จพระนารายณ์มหาราช เมื่อปีแยร์ ล็องแบร์ เดอ ลา ม็อต กับฟร็องซัว ปาลูว์ ได้เข้ามาทูลขอสร้างโบสถ์คริสต์และโรงเรียน สมเด็จพระนารายณ์จึงทรงพระราชทานที่ดินแปลงหนึ่งให้ ซึ่งภายหลังเป็นที่รู้จักกันในสมัยนั้นว่า “ค่ายนักบุญยอแซฟ” จนถึงการเสียกรุงศรีอยุธยาครั้งที่สอง โบสถ์ได้ถูกเผาทำลายและถูกปล้นสะดมทรัพย์สินไปหมด บาทหลวงฌ็อง-บาติสต์ ปาลกัว จึงได้กลับมาบูรณะโบสถ์อีกครั้ง ในปี พ.ศ. 2374 และโบสถ์หลังปัจจุบันคือในสมัยคุณพ่อแปร์โร ที่ได้ทำพิธีเสกในวันที่ 21 พฤศจิกายน พ.ศ. 2426 โบสถ์ได้ทำการบูรณะครั้งใหญ่ในปี พ.ศ. 2547 ปัจจุบันตัวโบสถ์หลังปัจจุบันนี้มีอายุแล้วกว่า ปี 
วัดนักบุญยอแซฟ ได้รับรางวัลอนุรักษ์ศิลปสถาปัตยกรรมดีเด่น ในปี พ.ศ. 2548 จากสมาคมสถาปนิกสยามในพระบรมราชูปถัมภ์
ซูเปร์โกปาเดเอสปัญญา 2013

ซูเปร์โกปาเดเอสปัญญา 2013 เป็นการแข่งขันฟุตบอลซูเปร์โกปาเดเอสปัญญา ครั้งที่ 27 ซึ่งเป็นการแข่งขันฟุตบอลประจำปีระหว่างทีมผู้ชนะ ลาลิกา ฤดูกาล 2012–13 บาร์เซโลนา พบกับ ทีมผู้ชนะโกปาเดลเรย์ ฤดูกาล 2012–13 อัตเลติโกเดมาดริด จัดขึ้นในวันที่ 21 และ 28 สิงหาคม ค.ศ. 2013
การแข่งขันรายการนี้จะใช้ระบบการลงเล่นสองนัด ณ สนามเหย้าของทั้งสองทีมและนำผลคะแนนมารวมกันเพื่อหาผู้ชนะ โดย บาร์เซโลนา ชนะเลิศการแข่งขันในปีนี้หลังจากผลคะแนนรวมเสมอกันที่ 1—1 แต่เนื่องด้วย บาร์เซโลนา สามารถทำประตูทีมเยือนในบีเซนเตกัลเดรอนได้ จึงเป็นผู้ชนะไปด้วยกฎประตูทีมเยือน
การแข่งขัน.
นัดแรก.
สรุป.
ในการแข่งขันนัดแรกซึ่งเกิดขึ้นที่สนามบีเซนเตกัลเดรอน ในมาดริด, ดาบิด บิยา อดีตกองหน้าของบาร์เซโลนา ได้เป็นผู้ทำประตูแรกให้ อัตเลติโก ขึ้นนำก่อนจากการทำประตูด้วยการเตะบอลที่ลอยอยู่กลางอากาศ (volley) ด้วยเท้าขวา จากการเปิดบอลทางด้านซ้ายในนาทีที่ 12 ก่อนที่ในนาทีที่ 66 เนย์มาร์ นักเตะใหม่ที่เพิ่งย้ายเข้าร่วมทีมในขณะนั้น เป็นผู้ทำประตูตีเสมอให้กับ บาร์เซโลนา ได้สำเร็จจากลูกโหม่ง จากการเปิดบอลสูงทางด้านขวาของดานีแยล อัลวิส
นัดที่สอง.
สรุป.
ในนัดที่สองที่กัมนอว์ ลิโอเนล เมสซิ กองหน้าผู้ได้รับรางวัลบาลงดอร์ ในปีล่าสุดในขณะนั้นของบาร์เซโลนา ยิงลูกโทษพลาดโดยการชนคานประตู ในนาทีที่ 89 หลังจาก มิรานดา ทำฟาวล์ เปโดร โรดริเกซ ในกรอบเขตโทษ ทำให้การแข่งขันจบลงโดยไม่มีทีมใดทำประตูได้ ทำให้ บาร์เซโลนา ชนะเลิศการแข่งขันเป็นสมัยที่ 11 ด้วยกฎประตูทีมเยือน หลังจากพวกเขาสามารถทำประตูได้ในเกมแรกในฐานะทีมเยือน ซึ่ง อัตเลติโก ทำไม่ได้ในเกมนี้ในฐานะทีมที่มาเยือนกัมนอว์
บอฌิดาร์ บันดอวิช

บอฌิดาร์ บันดอวิช (เกิดเมื่อวันที่ 30 สิงหาคม พ.ศ. 2512) เป็นอดีตนักฟุตบอลและหัวหน้าผู้ฝึกสอนชาวมอนเตเนโกร 
ผู้ฝึกสอน.
บุรีรัมย์ ยูไนเต็ด.
ในเดือนมิถุนายน พ.ศ. 2560 บันดอวิช ซึ่งก่อนหน้านี้เคยเป็นหัวหน้าฝ่ายเทคนิคของสโมสร ได้รับตำแหน่งหัวหน้าผู้ฝึกสอนของบุรีรัมย์ ยูไนเต็ด แทนที่รางกอ ปอปอวิช ที่เพิ่งลาออกไป โดยครั้งนี้นับเป็นครั้งที่สองที่บันดอวิชได้คุมบุรีรัมย์ หลังจากที่เคยคุมครั้งแรกมาแล้วในฤดูกาล 2557 ต่อมาในวันที่ 8 พฤศจิกายน พ.ศ. 2560 บุรีรัมย์ ยูไนเต็ด เปิดบ้านเอาชนะ บีอีซี เทโรศาสน ไปได้ 4–0 ทำให้บุรีรัมย์คว้าแชมป์ลีกสมัยที่ 5 ได้สำเร็จ
เกียรติประวัติ.
ผู้จัดการทีม.
บุรีรัมย์ ยูไนเต็ด
ทังสเตนคาร์ไบด์

ทังสเตนคาร์ไบด์  มีสูตรเคมีคือ WC ในรูปพื้นฐานจะมีลักษณะเป็นผงสีเทาละเอียด มี 2 โครงสร้างคือแบบหกเหลี่ยม (α-WC) และแบบลูกบาศก์ (β-WC)
ทังสเตนคาร์ไบด์เตรียมได้จากการทำปฏิกิริยาระหว่างทังสเตนกับคาร์บอนที่อุณหภูมิ 1400–2000 °C หรือให้ความร้อนกับทังสเตนไตรออกไซด์และแกรไฟต์โดยตรงที่ 900 °C หรือในแก๊สไฮโดรเจนที่ 670 °C ตามด้วยการคาร์บิวไรเซชันในแก๊สอาร์กอนที่ 1000 °C หรือใช้วิธีการเคลือบด้วยไอเคมี เช่น:
WCl6 + H2 + CH4 → WC + 6 HCl
WF6 + 2 H2 + CH3OH → WC + 6 HF + H2O
ทังสเตนคาร์ไบด์มีจุดหลอมเหลวที่ 2,870 °C (5,200 °F) และจุดเดือดที่ 6,000 °C (10,830 °F) มีความแข็งระดับ 9 ตามมาตราโมสและประมาณ 2600 ตามมาตราวิกเคอส์ ทังสเตนคาร์ไบด์มีความแข็งเกร็งมากกว่าเหล็กกล้าประมาณ 2 เท่า มีค่ามอดุลัสของยังประมาณ 530–700 GPa (77,000–102,000 ksi) โมดูลัสของแรงบีบอัด 630–655 GPa และโมดูลัสของแรงเฉือน 274 GPa
ด้วยคุณสมบัติความแข็งและทนความร้อนสูง ทังสเตนคาร์ไบด์จึงใช้ทำเป็นเครื่องมือตัดหรือหัวเจาะ ใช้ทำกระสุนเจาะเกราะ เครื่องมือผ่าตัด อุปกรณ์กีฬา เครื่องประดับและอื่น ๆ
ความเป็นพิษ.
การสูดดมฝุ่นผงทังสเตนคาร์ไบด์อาจก่อให้เกิดพังผืดในปอด และซีเมนต์ทังสเตนคาร์ไบด์-โคบอลต์อาจเป็นสารก่อมะเร็งในมนุษย์ตาม National Toxicology Program
วงศ์แมงกะพรุนไฟเรือรบโปรตุเกส

วงศ์แมงกะพรุนไฟเรือรบโปรตุเกส หรือ วงศ์แมงกะพรุนไฟหมวกโปรตุเกส เป็นวงศ์ของสัตว์น้ำไม่มีกระดูกสันหลัง ในชั้นไฮโดรซัว ในวงศ์ Physaliidae และสกุล "Physalia"
มีสันฐานคล้ายกับหมวกทหารเรือหรือเรือรบของโปรตุเกสในยุคล่าอาณานิคมที่เรียกว่า "Man-of-war" มีสีฟ้าหรือสีม่วง มีหนวดยาว โดยจะลอยอยู่บนผิวหน้าของน้ำทะเล ส่วนที่ลอยโผล่พ้นน้ำของจะไม่กลมเหมือนแมงกะพรุนจำพวกอื่น ๆ แต่จะมีลักษณะเรียวรีและยาว ที่ขอบด้านบนสุดมีลักษณะเป็นสันย่น โดยส่วนหนวดที่เป็นเข็มพิษยาวที่สุดยาวได้ถึง 30 เมตร พบรายงานแล้วทั่วโลก 4 ชนิด แต่ทว่าบางข้อมูลได้จัดให้เป็นชื่อพ้องของกันและกัน แต่ทว่าในปัจจุบันได้จำแนกออกเป็น 2 ชนิด คือ
การ์ลุส ซังตุส จี เฌซุส

การ์ลุส ซังตุส จี เฌซุส (เกิดเมื่อวันที่ 25 กุมภาพันธ์ พ.ศ. 2528) เป็นนักฟุตบอลชาวบราซิล โดยเขาได้รับสัญชาติโครเอเชียเป็นสัญชาติที่สองเมื่อเดือนตุลาคม พ.ศ. 2550 ปัจจุบันเล่นให้กับสมุทรสาคร ซิตี้ ในไทยลีก 3 เขาเคยลงเล่นให้กับราชบุรีและแพร่ ยูไนเต็ด ในตำแหน่งกองหลัง
เมืองไทยประกันชีวิต

เมืองไทยประกันชีวิต เป็นบริษัทให้บริการด้านการประกันชีวิต ก่อตั้งเมื่อวันที่ 6 เมษายน พ.ศ. 2494 โดยเป็นบริษัทแห่งแรกในประเทศไทยที่ได้รับพระมหากรุณาธิคุณให้แต่งตั้งเป็นบริษัทประกันชีวิตในพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 13 ตุลาคม พ.ศ. 2502 
บริษัท เมืองไทยประกันชีวิต จำกัด (มหาชน) เริ่มกิจการอย่างเป็นทางการในวันที่ 6 เมษายน พ.ศ. 2494 ณ สำนักงาน แห่งแรกที่ถนนเสือป่า ซึ่งในขณะนั้นประเทศไทยต้องประสบปัญหาจากผลกระทบของสงครามมหาเอเซียบูรพา เศรษฐกิจของประเทศอยู่ในระยะการฟื้นตัว นายจุลินทร์ ล่ำซำ ผู้ดำรงตำแหน่งกรรมการผู้จัดการในขณะนั้น และกลุ่มเพื่อนนักธุรกิจ ตลอดจนผู้ใหญ่ในวงราชการ ได้ร่วมกันก่อตั้งบริษัท เมืองไทยประกันชีวิต จำกัด (มหาชน) ขึ้น
บริษัทฯ ได้สร้างอาคารเมืองไทยประกันชีวิต สำนักงานใหญ่แห่งใหม่ ณ ถนนเจริญกรุง เมื่อปี 2494 แต่เดิมบริษัทเมืองไทยประกันภัยเคยเป็นฝ่ายหนึ่งในบริษัทเมืองไทยประกันชีวิต แต่เมื่อมีกฎหมายห้าม มิให้บริษัทประกันชีวิตทำธุรกิจประกันวินาศภัยแยกออกมาเป็นบริษัทเมืองไทยประกันภัย เมื่อ พ.ศ. 2541
ยุทธพงษ์ ศรีละคร

ยุทธพงษ์ ศรีละคร (เกิดเมื่อวันที่ 12 กรกฎาคม พ.ศ. 2528) เป็นนักฟุตบอลชาวไทย เล่นในตำแหน่งกองหลัง ปัจจุบันเล่นให้กับเมืองตรัง ยูไนเต็ด ในไทยลีก 3
เกียรติประวัติ.
หนองบัว พิชญ
สงขลา
ราชสำนักเกียวโต

ราชสำนักเคียวโตะ  ราชสำนักที่ปกครอง ประเทศญี่ปุ่น มาตั้งแต่ ค.ศ. 794 หรือใน ยุคเฮอัง จนกระทั่งถึง ยุคเมจิ ที่ จักรพรรดิเมจิ ได้ย้ายเมืองหลวงและราชสำนักไปยัง เอะโดะ หรือ โตเกียว ในปัจจุบันเมื่อปี ค.ศ. 1868 
ในช่วงปลาย ยุคเฮอัง ราวปี ค.ศ. 1192 มินะโมะโตะ โนะ โยะริโตะโมะ จากตระกูล มินะโมะโตะ สามารถสถาปนาตนเองขึ้นเป็นโชกุนคนแรกของญี่ปุ่นพร้อมกับย้ายศูนย์กลางอำนาจจาก เฮอัง หรือ เคียวโตะ ในปัจจุบันไปยัง คะมะกุระ ทำให้ยุคสมัยนั้นเรียกกันว่า ยุคคะมะกุระ 
ทำให้อำนาจทั้งหมดได้ย้ายไปอยู่ในมือของโชกุนส่วนองค์จักรพรรดิจึงมีพระราชสถานะเป็นเพียงแค่สัญลักษณ์ของประเทศเท่านั้น
จนกระทั่ง โทะกุงะวะ โยะชิโนะบุ โชกุนคนสุดท้ายของญี่ปุ่นได้ตัดสินใจถวายคืนพระราชอำนาจแก่จักรพรรดิเมจิเมื่อปี ค.ศ. 1868 ทำให้องค์จักรพรรดิกลับมามีพระราชอำนาจอีกครั้งหลังจากนั้นไม่กี่เดือนจักรพรรดิเมจิก็โปรดเกล้า ฯ ให้ย้ายเมืองหลวงไปยัง เอะโดะ หรือโตเกียวในปัจจุบันทำให้การปกครองที่เฮอังหรือเคียวโตะที่มีมานานถึง 1074 ปีต้องสิ้นสุดลง
ตราแผ่นดินของสหภาพโซเวียต

ตราแผ่นดินของสหภาพโซเวียต ("Gosudarstvenny gerb Sovetskogo Soyuza") เป็นตราแผ่นดินที่ใช้มาตั้งแต่ปี 1923 ถึง 1991
ประวัติ.
รุ่นแรก (ปี 1923-1936).
โครงการแรกของสัญลักษณ์ตราแผ่นดินได้รับการยอมรับในวันที่ 6 กรกฎาคม 1923 โดยเซสชั่นที่ 2 ของ คณะกรรมการบริหารกลางของสหภาพโซเวียต (CIK) และรุ่นเสร็จสมบูรณ์เมื่อวันที่ 22 กันยายนในปีเดียวกัน การออกแบบนี้ได้รับการปรับปรุง รัฐธรรมนูญของสหภาพโซเวียต ปี 1924 ได้ระบุว่า"รัฐสัญลักษณ์ของสหภาพโซเวียตประกอบด้วยค้อนและเคียวบนโลกในภาพรังสีของดวงอาทิตย์และกรอบ โดยหูของข้าวสาลีที่มีจารึก "กรรมกรทั่วโลกจงสามัคคีกัน!" ในหกภาษา - รัสเซีย, ยูเครน, เบลารุส, จอร์เจีย, อาร์เมเนียและ อาเซอร์ไบจาน ที่ด้านบนของสัญลักษณ์เป็นดาวห้าแฉก ".
อีวาน ดูบาโซ เป็นผู้มีส่วนร่วมสำคัญในการสร้างออกแบบสัญลักษณ์
รุ่นที่สอง (ปี 1936–1946).
ในปี 1936 รัฐธรรมนูญของสหภาพโซเวียตฉบับใหม่ ได้ระบุว่า สหภาพโซเวียตประกอบด้วยสาธารณรัฐ 11 ดังนั้นจึงมีความแตกต่างรุ่นใหม่ที่สำคัญจากก่อนหน้านี้หนึ่งเป็น 11 ริบบิ้นม้วนหมุนรัฐสหภาพโซเวียตจารึกภาษิตในสิบเอ็ดภาษา
รุ่นที่สาม (ปี 1946–1956).
จำนวนสาธารณรัฐในสหภาพโซเวียตกลายเป็น 16 หลังเดือนกันยายน 1939 ก่อนช่วงสงครามโลกครั้งที่ 2 เริ่มในเดือนมิถุนายนปี 1941 แต่เป็นสัญลักษณ์ของรัฐได้เปลี่ยนไปสะท้อนถึงนี้เท่านั้นหลังสงคราม โดยการตัดสินใจของคณะผู้บริหารสูงสุดสหภาพโซเวียตของสหภาพโซเวียต ในวันที่ 26 มิถุนายน ปี 1946 ทั้งหมด 16 สาธารณรัฐรัฐธรรมนูญเป็นตัวแทนในสัญลักษณ์ คำขวัญรัฐล้าหลังถูกจารึกไว้ในวันที่ 16 ริบบิ้นใน 16 ภาษา (ที่ ภาษาเอสโตเนีย, ภาษาลัตเวีย , ภาษาลิทัวเนีย , ภาษามอลโดวา และ ภาษาฟินแลนด์ ได้ถูกเพิ่มเข้าไป ก่อนหน้านี้) จารึกในอาเซอร์ไบจาน ภาษาเติร์กเมนิสถาน , ภาษาอุซเบกิสถาน , ภาษาทาจิกิสถาน , ภาษาคาซัคสถาน , คีร์กีซ ภาษาได้รับการปรับปรุงเนื่องจากการโอนจาก ภาษาละติน ไปยัง ภาษาซีริลลิก ต้นฉบับภาษาที่เกี่ยวข้องภายในสหภาพโซเวียต
รุ่นที่สี่ (ปี1956–1991).
ในปี 1956 สาธารณรัฐสังคมนิยมโซเวียตคารีโล-ฟินนิช ได้ถูกลดสถานะเป็น สาธารณรัฐปกครองตนเองสังคมนิยมโซเวียตคาเรลียา และในเวลาไม่นาน ได้สะท้อนให้เห็นในตราแผ่นดินของสหภาพโซเวียตจะมีการเปลี่ยนแปลง โดยหลังจากการตัดสินใจของคณะกรรมการบริหารของศาลฎีกาสหภาพโซเวียต ในวันที่ 12 กันยายน ปี 1956 สหภาพโซเวียตตัดสินใจให้ริบบิ้นแบกภาษิตรัฐสหภาพโซเวียตในภาษาฟินแลนด์ถูกเอาออก
มีการเปลี่ยนแปลงเล็กน้อยในจารึกเบลารุสเป็นการตัดสินใจของคณะกรรมการบริหารของศาลฎีกาสหภาพโซเวียต ในวันที่ 1 เมษายน ปี 1958
ชื่อคำขวัญ.
คำขวัญในตราแผ่นดินใช้คำว่ากรรมกรทั่วโลกจงสามัคคีกัน!ด้วยใช้ 15 ภาษาของ 15 สาธารณรัฐดั่งนี่
สโมสรฟุตบอลบาร์เซโลนาในฤดูกาล 2016–17

สโมสรฟุตบอลบาร์เซโลนาในฤดูกาล 2016–17 ซึ่งเป็นฤดูกาลที่ 117 ของสโมสรและเป็นฤดูกาลที่ 86 ที่ได้อยู่บนลีกสูงสุดของสเปน บาร์เซโลนาจะมีส่วนร่วมในการแข่งขันสี่รายการหลังจากเป็นผู้ชนะเลิศการแข่งขันสองรายการในช่วงฤดูกาลฤดูกาลที่ผ่านมา
ผู้เล่น.
ข้อมูลผู้เล่น.
จากระบบเยาวชน.
<templatestyles src="Template:Football squad player/styles.css" />
ผู้เล่นย้ายเข้า.
รวมตัวเลขจำนวนเงินที่ย้ายเข้าทั้งสิ้น: 122.75 ล้านยูโร
ผู้เล่นย้ายออก.
รวมตัวเลขจำนวนเงินที่ย้ายออกทั้งสิ้น: 31.6 ล้านยูโร
รายได้สุทธิ: 91.15 ล้านยูโร
สถิติ.
คลีนชีตส์.
"ณ วันที่ 4 มีนาคม ค.ศ. 2017."
นัดกระชับมิตรและการแข่งขันก่อนเริ่มฤดูกาล.
      ชนะ
      เสมอ
      แพ้
การแข่งขัน.
ซูเปร์โกปาเดเอสปัญญา.
      ชนะ
      เสมอ
      แพ้
ยูฟ่าแชมเปียนส์ลีก.
รอบแบ่งกลุ่ม.
      ชนะ
      เสมอ
      แพ้
รอบแพ้คัดออก.
      ชนะ
      เสมอ
      แพ้